open-index/open-wikipedia-markdown huggingface dataset:
যশপাল শৰ্মা

**যশপাল শৰ্মা** (; ১১ আগষ্ট ১৯৫৪ – ১৩ জুলাই ২০২১) এজন ভাৰতীয় আন্তঃ ৰাষ্ট্ৰীয় ক্ৰিকেট খেলুৱৈ। ৭০/৮০ৰ দশকৰ তেওঁ এজন বিধ্বংসী মিড্‌ল অৰ্ডাৰ বেটছ্মেন আছিল। ১৯৮৩ চনত বিশ্বকাপ জয় কৰা ভাৰতীয় ক্ৰিকেট দল তেওঁ এজন সদস্য আছিল তেওঁ ১৯৭৮ চনৰপৰা ১৯৮৫ চনলৈ ৩৭খন টেষ্ট মেচ, ৪২খন এদিনীয়া আন্তঃৰাষ্ট্ৰীয়(ODI) খেলিছে। তেওঁৰ ভতিজাক চেতন শৰ্মাও এজন ক্ৰিকেট খেলুৱৈ। 

## জীৱনৰ প্ৰথমছোৱা
১৯৭২ চনত জম্বু আৰু কাশ্মীৰ স্কুলৰ বিপক্ষে পঞ্জাব স্কুলৰ হৈ ২৬০ ৰাণ কৰি যশপাল শৰ্মা প্ৰথম লোকচক্ষুলৈ আহে। দুবছৰৰৰ ভিতৰতে তেওঁ ৰাজ্যিক দলত খেলিবলৈ সুযোগ লাভ কৰে আৰু নৰ্থ জ'ন দলৰ সদস্য ৰূপে ৱিঝী ট্ৰফী জয় কৰে। প্ৰথম শ্ৰেণীৰ ক্ৰিকেটত প্ৰথমবাৰৰ বাবে দুলীপ ট্ৰফীত তেওঁ সৰ্ব্বোচ ১৭৩ ৰাণ কৰিছিল। 

## আন্তঃৰাষ্ট্ৰীয় কেৰিয়াৰ
ইৰাণী ট্ৰফীত কৰা ৯৯ ৰাণেৰে যশপাল শৰ্মাই ভাৰতীয় দলত তেওঁৰ স্থান নিশ্চিত কৰিছিল আৰু তাৰ কিছু সপ্তাহ পিছতে পাকিস্তান টুৰলৈ যোৱা ভাৰতীয় দলৰ অংশ হৈছিল। এইদৰে পাকিস্তানৰ বিৰুদ্ধে ১৯৭৮ চনৰ ১৩ অক্টোবৰ তাৰিখে আন্তঃৰাষ্ট্ৰীয় ক্ৰিকেটত যশপাল শৰ্মাৰ অভিষেক ঘটিছিল টেষ্ট ক্ৰিকেটত তেওঁৰ অভিষেক ঘটিছিল ১৯৭৯ চনৰ ২ আগষ্ট তাৰিখে, ইংলেণ্ডৰ বিৰুদ্ধে ল'ৰ্ডচত।

## অৱসৰ
ক্ৰিকেটৰপৰা অৱসৰ লোৱাৰ পাছত তেওঁ আম্পায়াৰ হিচাপে আৰু ভাৰতীয় ৰাষ্ট্ৰীয় দলৰ নিৰ্বাচক হিচাপে কাম কৰিছিল। বি বি চি আইৰ বিভিন্ন পদত তেওঁ অধিষ্ঠিত হৈছিল।

## মৃত্যু
২০২১ চনৰ ১৩ জুলাই তাৰিখে, ৬৬ বছৰ বয়ত হৃদক্ৰিয়া বন্ধ হৈ যশপাল শৰ্মাৰ আকস্মিক মৃত্যু ঘটে।

## প্ৰাপ্তি
২০০০ চনত, 'দ্য বৰ্ড অৱ কণ্ট্ৰল ফ'ৰ ক্ৰিকেট ইন ইণ্ডিয়া'ই যশপাল শৰ্মাৰ সন্মানাৰ্থে এখন দিবা/নৈশ বেনিফিট ক্ৰিকেট খেলৰ আয়োজন কৰে।.

## জনপ্ৰিয় মাধ্যমত
লৰ্ডচত ভাৰতীয় ক্ৰিকেট দলে প্ৰথমবাৰৰ বাবে বিশ্বকাপ জয় কৰা ঘটনাটিৰ ভিত্তিত নিৰ্মিত *এইট্টি থ্ৰী* নামৰ এখন বলিউডী চলচ্চিত্ৰ ২০২১ চনত মুক্তি দিয়াৰ বাবে সাজু কৰি তোলা হৈছে। চিনেমাখনত যতীন সৰ্ণই যশপাল শৰ্মাৰ নাম ভূমিকাত অভিনয় কৰিছে। ছবিখন ক্ৰমে কবীৰ খান আৰু অনুৰাগ কাশ্যপে পৰিচালনা আৰু প্ৰযোজনা কৰিছে। 

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ক্ৰিকেটাৰ
অঙ্গদ

**অংগদ** বা **অঙ্গদ** ( অংগ দাতা) হৈছে মহাকাব্য ৰামায়ণত বৰ্ণিত এটা বান্দৰ চৰিত্ৰ, যিয়ে ৰামক তেওঁৰ পত্নী সীতাক বিচাৰি উলিওৱাত আৰু তেওঁৰ হৰণকাৰী ৰাৱণৰ সৈতে যুঁজ দিয়াত সহায় কৰিছিল। পিছত তেওঁ কিষ্কিন্ধা ৰ ৰজা হিচাপে মুকুট পৰিধান কৰে।

## জীৱন
অংগদ শক্তিশালী বান্দৰ ৰজা বালি আৰু তেওঁৰ পত্নী তাৰাৰ পুত্ৰ আৰু সুগ্ৰীৱৰ ভতিজা আছিল। ৰাম আৰু সুগ্ৰীৱৰ দ্বাৰা বালিৰ বধৰ পিছত তেওঁ লংকাৰ পৰা সীতাক উদ্ধাৰৰ বাবে ৰামৰ সৈন্য দলত অংশগ্ৰহণ কৰে। 

সুগ্ৰীৱে ৰামক তেওঁৰ পত্নীক বিচাৰি উলিওৱা আৰু উদ্ধাৰ কৰাত সহায় কৰাৰ প্ৰতিশ্ৰুতি পূৰণ কৰাত ব্যৰ্থ হোৱাৰ পিছত অঙ্গদ আৰু তাৰাই ৰাম আৰু তেওঁৰ ভায়েক লক্ষ্মণক সুগ্ৰীৱৰ সৈতে মিলামিছা কৰোৱাত গুৰুত্বপূৰ্ণ ভূমিকা পালন কৰে। তেওঁলোকে একেলগে সুগ্ৰীৱক ৰামৰ প্ৰতি তেওঁৰ প্ৰতিশ্ৰুতিক সন্মান কৰিবলৈ সৈমান কৰিবলৈ সক্ষম হয়।  সুগ্ৰীৱে তেতিয়া ৰামক সহায় কৰিবলৈ বান্দৰৰ ব্যৱস্থা কৰে আৰু বান্দৰ সৈন্যৰ আয়োজন কৰে যি ৰাৱণৰ পৈশাচিক যোদ্ধাৰ সৈতে যুঁজ দিব। অঙ্গদে হনুমান আৰু জাম্বৱন্তক লৈ গঠিত নিৰ্দিষ্ট অনুসন্ধান দলটোৰ নেতৃত্ব দিছিল আৰু ৰামৰ পত্নী সীতাক বিচাৰি উলিয়াবলৈ সক্ষম হৈছিল। 

সংঘটিত ৰামায়ণৰ যুদ্ধত অঙ্গদে লংকাৰ বহুতো মহান যোদ্ধাক হত্যা কৰ কৰিবলৈ সক্ষম হয়, সেইসমূহৰ ভিতৰত আছে ৰাৱণৰ পুত্ৰ নৰান্তক আৰু ৰাৱণৰ সেনাৰ মুখ্য সেনাপতি মহাপৰ্শ।
অঙ্গদ বান্দৰ মৈণ্ডৰ জ্যেষ্ঠ কন্যাৰ সৈতে বিবাহপাশত আৱদ্ধ হয়, আৰু তেওঁৰ ধ্ৰুৱ নামৰ এজন পুত্ৰ সন্তান জন্ম হয়।

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
কুশ

**কুশ** ()  আৰু তেওঁৰ যমজ ভাতৃ লৱ, ৰাম আৰু সীতাৰ সন্তান আছিল।  তেওঁলোকৰ কাহিনী হিন্দু মহাকাব্য, ৰামায়ণ আৰু ইয়াৰ অন্যান্য সংস্কৰণত বৰ্ণনা কৰা হৈছে। কোৱা হয় যে তেওঁলোকৰ মাতৃৰ দৰে লৱ বগা-সোণালী বৰণৰ আছিল, আনহাতে কুশ তেওঁলোকৰ দেউতাকৰ দৰে ক'লা বৰণৰ আছিল। 

হিন্দু শাস্ত্ৰ অনুসৰি কুশই কাশ্মীৰ, সিন্ধু নদী আৰু হিন্দু কুশৰ বিস্তীৰ্ণ অঞ্চলত শাসন কৰিছিল। অৱশ্যে স্থানীয় সমল অনুসৰি কাচুৰ, পাশ্তুন প্ৰব্ৰজনকাৰীৰ দ্বাৰা ১৫২৫ চনত প্ৰতিষ্ঠা হৈছিল।
 
## জন্ম আৰু শৈশৱ

ৰামায়ণৰ প্ৰথম অধ্যায় বালকাণ্ডত বৰ্ণিত আছে যে বাল্মীকিয়ে দুুই ভাই লব-কুশক ৰামায়ণ বৰ্ণনা কৰিছে। তেওঁলোকৰ জন্ম আৰু শৈশৱৰ কথা বৰ্ণিত আছে শেষ অধ্যায় উত্তৰকাণ্ডত, কিন্তু কোনো কোনোৰ মতে উত্তৰকাণ্ডৰ এই বৰ্ণনা সমূহ বাল্মীকিৰ নিজ মুুখ নিঃসৃত নহয়। কিংবদন্তি অনুযায়ী, ৰাজ্যত সীতাৰ সতীত্বক লৈ নানান নেতিবাচক আৰু ইতিবাচক কথা শুনিবলৈ পোৱাত সীতাই স্বেচ্ছায় ৰাজ্যৰ পৰা নিৰ্বাসিত হয়। নিৰ্বাসিত হোৱাৰ পিছত তেওঁ তমসা নদীৰ তীৰৰ মহৰ্ষি বাল্মীকিৰ আশ্ৰমত শান্তিৰে দিন অতিবাহিত কৰে।  লৱ আৰু কুশ এই আশ্ৰমতেই জন্মগ্ৰহণ কৰে আৰু মহৰ্ষি বাল্মীকিৰ অভিভাবকত্বত অস্ত্ৰবিদ্যাত পাৰদৰ্শী হৈ উঠে। তেওঁলোকে ইয়াত ৰামৰ সম্পৰ্কেও অৱগত হয়। 

## অশ্বমেধ যজ্ঞ
ৰামৰ অশ্বমেধ যজ্ঞত বাল্মিকীয়ে লৱ-কুশ আৰু সীতা সহ ছদ্মবেশে অংশগ্ৰহণ কৰিছিল। সমগ্ৰ অংশগ্ৰহণকাৰিৰ সন্মুখত লৱ-কুশই ৰামায়ণ পাঠ কৰিছিল। দুই ভায়ে যেতিয়া সীতাৰ নিৰ্বাসনৰ কথা পাঠ কৰে তেতিয়া ৰাম শোকত ব্যাকুল হৈ পৰে। বাল্মিকীয়ে সেই সময়তে সীতাক যজ্ঞৰ ওচৰলৈ লৈ আনে। শোকগ্ৰস্ত সীতা অপ্ৰস্তুত হৈ বসুমতী ক ফাট্ মেলিবলৈ ধ্যান কৰে আৰু ভূ-গৰ্ভত অদৃশ্য হৈ পৰে। ইয়াৰ পিছতে ৰামে লৱ-কুশ তেওঁৰে সন্তান বুলি জ্ঞাত হয়। 

কোনো কোনো গ্ৰন্থত উল্লেখ থকা অনুসৰি অশ্বমেধ যজ্ঞৰ উৎসৰ্গিত ঘোঁৰাটো লক্ষ্মণ আৰু সৈন্য সহ লৱ-কুশৰ বন্দী হয়। ৰামে যেতিয়া লৱ-কুশৰ বিৰুদ্ধে যুঁজ দিবলৈ আহে তেতিয়াই সীতাৰ দ্বাৰা তেওঁলোকৰ পৰিচয় হয়। 
 অশ্বমেধ যজ্ঞত লৱ-কুশৰ ৰামায়ণ পাঠ। ]]

## পৰৱৰ্তী ইতিহাস
পিতা ৰামৰ পিছত লৱ-কুশ ৰজা হয় আৰু লৱপুৰী তথা কসুৰ নগৰী প্ৰতিষ্ঠা কৰে। এই লাহোৰ বা লবপুৰীয়ে হ'ল বৰ্তমান পাকিস্তানৰ লাহোৰ অঞ্চল। কোশল ৰাজ্যৰ ৰজা ৰামে তেওঁৰ পুত্ৰ লৱক শ্ৰাবস্তী আৰু কুশক কুশৱতী নগৰত প্ৰতিষ্ঠিত কৰে।
পৰৱৰ্তী সময়ত কুশই নাগকন্যা কুমুদৱতীক বিয়া কৰাই। তেওঁ লোকৰ অতিথি নামৰ এজন পুত্ৰ আৰু কনকামালিকা নামেৰে এগৰাকী কন্যা সন্তান জন্ম হয়। 

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
সুবাহু

**সুবাহু** ( ,  ) ৰামায়ণত বৰ্ণিত এটা ৰাক্ষস চৰিত্ৰ আছিল। তেওঁ আৰু তেওঁৰ মাক তাড়কাই জংঘলৰ মুনিসকলক, বিশেষকৈ বিশ্বামিত্ৰৰ যজ্ঞ স্থলীত, মাংস আৰু তেজ ছটিয়াই তেওঁলোকৰ যজ্ঞত ব্যাঘাত জন্মাই হাৰাশাস্তি কৰাত অপৰিসীম আনন্দ লাভ কৰিছিল।

বিশ্বামিত্ৰই এই অত্যাচাৰৰ পৰা পৰিত্ৰাণ পাবলৈ সহায়ৰ বাবে দশৰথৰ কাষ চাপিছিল। দশৰথে প্ৰথমে এই কথাত ৰামক বিশ্বামিত্ৰ মুনিৰ সৈতে পঠিয়াবলৈ ভয় কৰিছিল যদিও মুনিৰ ক্ৰোধত তেওঁ ৰামৰ লগতে লক্ষ্মণকো ঋষি আৰু তেওঁলোকৰ যজ্ঞৰ জুই উভয়কে সুৰক্ষিত কৰিবলৈ বিশ্বমিত্ৰৰ সৈতে অৰণ্যলৈ পঠিয়াইছিল। যেতিয়া সুবাহু আৰু মাৰিচে পুনৰ ঋষিৰ যজ্ঞত মাংস আৰু তেজ বৰ্ষণৰ চেষ্টা কৰাত সুবাহুক ৰামে হত্যা কৰে আৰু মাৰিচ লংকালৈ পলায় যায়।
## তথ্যসূত্ৰ

শ্ৰেণী:অসুৰ
শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
তাড়কা

**তাড়কা** () বা **তাতকা** মহাকাব্য ৰামায়ণৰ এক ৰাক্ষসী চৰিত্ৰ। তেওঁৰ সন্তান মাৰিচ আৰু সুবাহুৰ সৈতে তেওঁ অৰণ্যত যজ্ঞ কৰা ঋষিক হাৰাশাস্তি আৰু আক্ৰমণ কৰিছিল। অৱশেষত তেওঁলোকক মহৰ্ষি বিশ্বমিত্ৰৰ নিৰ্দেশত ৰাম আৰু লক্ষ্মণে হত্যা কৰিছিল।

তাড়কা এগৰাকী যক্ষ ৰাজকুমাৰী আৰু যক্ষ ৰজা সুকেতুৰ একমাত্ৰ সন্তান আছিল, তেওঁ প্ৰথমে এগৰাকী ধুনীয়া ৰাজকুমাৰী আছিল। সুন্দ নামৰ এগৰাকী ৰাক্ষস সৈতে তেওঁৰ বিবাহ সম্পন্ন হয়। তাড়কা আৰু সুন্দৰ সুবাহু আৰু মাৰিচ নামৰ দুই পুত্ৰ সন্তানৰ জন্ম হয়। যেতিয়া ঋষি অগস্ত্যই সুকেতু আৰু সুন্দ দুয়োকে মৃত্যুদণ্ড দিছিল, তেতিয়া তাড়কাই ঋষিৰ ওপৰত প্ৰতিশোধ লোৱাৰ বাবে (তেওঁৰ পুত্ৰ সুবাহুৰ সহায়ত) প্ৰতিজ্ঞা কৰে। এই কথাত ক্ৰোধান্বিত হৈ ঋষি অগস্ত্যই তাড়কাক তেওঁৰ সুন্দৰ শাৰীৰিক গঠন হেৰুওৱাব বুলি অভিশাপ দিয়ে আৰু মাক, পুত্ৰ দুয়োকে নিষ্ঠুৰ, নৰখাদক প্ৰকৃতিৰ ঘৃণনীয় পৈশাচিক প্ৰাণীলৈ ৰূপান্তৰিত কৰিছিল।

প্ৰতিশোধ স্বৰূপে, তাড়কা আৰু সুবাহুৱে যিমান পাৰে সিমান ঋষিসকলক হাৰাশাস্তি কৰিবলৈ চেষ্টা কৰিছিল, তেওঁলোকৰ যজ্ঞবোৰত মাংস আৰু তেজৰ বৰ্ষণ কৰি ধ্বংস কৰিছিল। ব্ৰহ্মঋষি বিশ্বমিত্ৰই বিশেষকৈ তাড়কাৰ নিৰ্যাতনৰ বলি হ'ব লগা হৈছিল আৰু তেওঁৰ দুষ্টতাৰ সৈতে যুঁজিব নোৱাৰি অৱশেষত সহায়ৰ বাবে অযোধ্যাৰ ৰজা দশৰথৰ কাষ চাপে। ৰজাই তেওঁৰ চাৰিজন পুত্ৰৰ মাজৰ দুজন, ১৬ বছৰীয়া ৰাম আৰু লক্ষ্মণক বিশ্বমিত্ৰ আৰু তেওঁৰ যজ্ঞৰ সুৰক্ষাৰ বাবে অৰণ্যলৈ পঠিয়াইছিল। 

তাড়কা আৰু সুবাহুৱে বিশ্বামিত্ৰৰ আন এখন যজ্ঞ ধ্বংস কৰিবলৈ চেষ্টা কৰিছিল, ৰামে তেওঁলোকক এনে নকৰিবলৈ সতৰ্ক কৰি দিছিল। ৰামৰ সতৰ্কবাণীক উপহাস কৰি পুনৰ যজ্ঞ ধ্বংস কৰিবলৈ চেষ্টা কৰাৰ পৰিণতিত মাক আৰু পুত্ৰ দুয়োকে ৰাম-লক্ষ্মণে হত্যা কৰে।

## তথ্যসূত্ৰ

শ্ৰেণী:অসুৰ
শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
পান'ছ পানায় (মাইক্ৰ'ছফ্ট)

শ্ৰেণী:Articles with hCards
**পান'ছ ক'ষ্টা পানায়** () এগৰাকী আমেৰিকান ব্যৱসায়িক কাৰ্যবাহী বিষয়া আৰু মাইক্ৰ'ছফ্টৰ ৱিণ্ড'জ+ ডিভাইচসমূহৰ মুখ্য উৎপাদন বিষয়া। তেওঁ ৱিণ্ড'জ ক্লায়েণ্ট অপাৰেটিং ছিষ্টেমৰ লগতে ছাৰ্ফে'চ প্ৰডাক্ট আৰু সম্পৰ্কীয় হাৰ্ডৱেৰৰ বিকাশ তদাৰক কৰে।

পানায়ে ২৪ জুন, ২০২১ তাৰিখে ৱিণ্ড'জ এক্সপিৰিয়েঞ্চ ব্লগত ৱিণ্ড'জ ১১ উন্মোচন কৰিছিল।

## ব্যক্তিগত জীৱন
পানায়ে পেপাৰডাইন বিশ্ববিদ্যালয়ৰ পৰা এম.বি.এ. আৰু নৰ্থৰিড্‌জৰ কেলিফৰ্ণিয়া ৰাজ্যিক বিশ্ববিদ্যালয়ৰ পৰা বি.এছ.চি. ডিগ্ৰী লাভ কৰিছিল।

## কৰ্ম-জীৱন
পানায় ২০০০ চনৰ পৰা ২০০৪ চনলৈকে মিচিগানৰ এন.এম.বি. টেকন'লজীজত (মাইনবিয়ামিটচুমিৰ এটা গৌণ কোম্পানী) বৈদ্যুতিন সাজ-সৰঞ্জামৰ দায়িত্বত আছিল।

### মাইক্ৰ'ছফ্ট
পানায়ে ২০০৪ চনত মাইক্ৰ'ছফ্টত যোগদান কৰে। তেওঁ ছাৰ্ফে'চ প্ৰডাক্টসমূহৰ বিকাশৰ বাবে জনাজাত।

## টোকা

শ্ৰেণী:জীৱিত ব্যক্তি
শান্তা

**শান্তা** হিন্দু মহাকাব্য ৰামায়ণৰ এটা চৰিত্ৰ। সেই অনুসৰি তেওঁ ৰজা দশৰথ আৰু কৌশল্যাৰ জীয়ৰী আছিল। পিছত তেওঁক অংগ প্ৰদেশৰ ৰজা ৰোমাপদে তুলি লৈছিল। 

শান্তাই কিংবদন্তী ভাৰতীয় হিন্দু ঋষি বিভাণ্ডকৰ পুত্ৰ ঋষ্যশৃংগৰ সৈতে বিবাহ পাশত আৱদ্ধ হৈছিল। ঋষ্যশৃংগয় দশৰথৰ বাবে পুত্ৰ কামেষ্ঠী যজ্ঞ পাতিছিল।

## জীৱন
শান্তাই বেদ, কলা, শিল্পকলাৰ লগতে যুদ্ধ বিষয়ত শিক্ষা লাভ কৰিছিল। তেওঁক অতি সুন্দৰ কন্যা বুলি গণ্য কৰা হৈছিল। এদিন তেওঁৰ তোলনীয়া দেউতাক ৰজা ৰোমাপদ শান্তাৰ সৈতে বাৰ্তালাপত ব্যস্ত হৈ থকাৰ সময়তে এজন ব্ৰাহ্মণে বাৰিষাৰ দিনত খেতিৰ বাবে সহায় বিচাৰি আহিছিল। ৰোমাপাদে ব্ৰাহ্মণৰ দুৰ্দশাৰ প্ৰতি মনোযোগ দিয়া নাছিল। ইয়াৰ ফলত ব্ৰাহ্মণজন ক্ৰোধান্বিত হয় আৰু ৰাজ্য ত্যাগ কৰে। দেৱতা ইন্দ্ৰই তেওঁৰ ভক্তক কৰা অপমান সহ্য কৰিব পৰা নাছিল সেয়ে সেই বাৰিষা ঋতুত সামান্য মাত্ৰ বৰষুণ হৈছিল ফলত ৰাজ্যত খৰাং পৰিস্থিতিৰ সৃষ্টি হৈছিল। ইফালে, ৰজা দশৰথে বিচাৰিছিল যে এজন পুত্ৰই তেওঁৰ উত্তৰাধিকাৰী অব্যাহত ৰাখিব আৰু তেওঁৰ ৰাজবংশক সমৃদ্ধ কৰিব। এই দুয়োখন ৰাজ্যৰ সমস্যাবোৰৰ সমাধানৰ বাবে এক পৰামৰ্শ দিয়া হৈছিল যে কেৱল এজন ব্ৰাহ্মণৰ দ্বাৰা কৰা যজ্ঞৰ দ্বাৰা হে দুয়োজন ৰজাৰ সমস্যা দূৰ কৰিব পাৰিব যি জনে নিখুঁত সতীত্ব পালন কৰিছে আৰু এনে একমাত্ৰ ব্যক্তি হৈছে ঋষ্যশৃংগ।  ঋষ্যশৃংগক বিভাণ্ডক ঋষিয়ে মহিলাৰ অজ্ঞাতে সমাজৰ পৰা আঁতৰত ডাঙৰ-দীঘল হৈছিল। তেওঁক চহৰলৈ অনা হৈছিল আৰু প্ৰয়োজনীয় যজ্ঞ অনুষ্ঠান সম্পন্ন কৰিবলৈ আহ্বান জনোৱা হৈছিল। বিভান্দক ঋষিৰ শক্তি আৰু খঙৰ প্ৰতি তেওঁলোকৰ ভয় স্বত্বেও, দুয়োজন ৰজাই যুৱতীসকলক ল'ৰা জনক সাধাৰণ সমাজৰ সৈতে পৰিচয় কৰাবলৈ পঠিয়ায়, আৰু শান্তাই এই কামটো সম্পূৰ্ণ কৰে আৰু ঋষ্যশৃঙ্গয় শান্তাক বিয়া কৰায়, তাৰ পিছত তেওঁ অংগৰ বাবে যজ্ঞ কৰিবলৈ সন্মত হয়, লগে লগে মন্ত্ৰোচ্চাৰণৰ সময়ত প্ৰচণ্ড বৃষ্টিপাত হ'বলৈ আৰম্ভ কৰে, ৰাইজ আনন্দত আত্মহাৰা হৈ অংগত উৎসৱ অনুষ্ঠিত কৰে। 

ঋষ্যশৃংগয় দশৰথৰ পুত্ৰ সন্তান জন্মৰ বাবেও পুত্ৰ কামেষ্ঠী যজ্ঞ সমাপন কৰিছিল আৰু উক্ত যজ্ঞৰ ফলস্বৰূপে জন্ম হৈছিল: ৰাম, ভৰত, আৰু যমজ ভাতৃ লক্ষ্মণ আৰু শত্ৰুঘ্ন। কৰ্ণাটকৰ শ্ৰীংগেৰীৰ ওচৰৰ এখন সৰু চহৰ কিগাত এটা মন্দিৰ আছে, য'ত শ্ৰীঙ্গ ঋষি আৰু দেৱী শান্তাৰ মূৰ্তি পূজা হয়। শান্তাই দশৰথক তেওঁৰ মৃত্যুশয্যাত শুশ্ৰূষা কৰিছিল বুলিও কোৱা হয়।

## তথ্যউৎস

শ্ৰেণী:ৰামায়ণৰ চৰিত্ৰ
অক্ষয়কুমাৰ

**অক্ষয়কুমাৰ** বা **অক্ষকুমাৰ** (, ) ৰাৱণৰ কনিষ্ঠ পুত্ৰ তথা মেঘনাদৰ ভাতৃ আছিল। তেওঁক **অক্ষয়** বা **অক্ষ** নামেৰেও জনা যায়৷ ৰামায়ণত হনুমানে সীতাৰ সৈতে বাৰ্তালাপ কৰাৰ পিছত যেতিয়া অশোক বন ধ্বংস কৰিবলৈ আৰম্ভ কৰে তেতিয়া ৰাৱণে অশোকবন ৰক্ষাৰ্থে অক্ষয়কুমাৰক ৰাক্ষস সেনাৰ মুৰব্বী হিচাপে তালৈ পঠিয়াইছিল। মাত্ৰ ষোল্ল বছৰ বয়সতে তেওঁৰ দেউতাক ৰাৱণৰ আদেশ মৰ্মে তেওঁ ৰথত উঠি যুদ্ধলৈ যায়। তেওঁ হনুমানক লক্ষ্যভেদ কৰি বিভিন্ন অস্ত্ৰ-শস্ত্ৰৰে যুদ্ধ কৰিছিল। হনুমানে যুৱ ৰাজকুমাৰৰ বীৰত্ব আৰু দক্ষতাৰ প্ৰতি আকৃষ্ট হ’লেও শেষত হনুমানে তেওঁক হত্যা কৰিছিল।

## তথ্যসূত্ৰ

## বাহ্যিক সংযোগ
*Canto XLVII. The Death Of Aksha

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
ধন্যমালিনী

হিন্দু শাস্ত্ৰত **ধন্যমালিনী** () ৰাৱণৰ দ্বিতীয়গৰাকী পত্নী আছিল। তেওঁ এগৰাকী নম্ৰ আৰু যত্নশীল মহিলা আছিল। তেওঁৰ প্ৰকৃত পৰিচয় অজ্ঞাত যদিও কিছুমান কাহিনীয়ে তেওঁক মায়াসুৰৰ জীয়ৰী আৰু মন্দোদৰীৰ ভগ্নী বুলি উল্লেখ কৰে। ধন্যমালিনী আৰু ৰাৱণৰ পুত্ৰ চাৰিগৰাকী; অতিকায়, নৰান্তক-দেৱান্তক আৰু ত্ৰিশিৰা।

### তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
কেৱট

**কেৱট** () হিন্দু মহাকাব্য ৰামায়ণৰ এটি চৰিত্ৰ৷ বনবাসৰ সময়ত তেৱেঁ ৰাম, সীতা আৰু লক্ষ্মণক নাৱত তুলি লৈ গংগা নদী পাৰ কৰাই দিছিল৷ এই কাহিনীটো ৰামায়ণৰ অযোধ্যা কাণ্ডত বৰ্ণিত আছে৷ 
## কিংবদন্তি
কেৱট *হৰিবংশ কীৰ সমাজ*ৰ লোক আছিল। কেৱট শ্ৰীৰামচন্দ্ৰৰ এগৰাকী বিশেষ ভক্ত আছিল। কোৱা হয় যে, পৃথিৱীৰ আৰম্ভণিতে যেতিয়া গোটেই পৃথিৱীখন প্লাবিত হৈছিল, তেতিয়া নাৱৰীয়াগৰাকী এটি কাছৰ অৱতাৰত জন্মগ্ৰহণ কৰিছিল। কাছ অৱতাৰত তেওঁ ঈশ্বৰৰ প্ৰতি এক মহান ভক্তিভাৱ ৰাখিছিল। তেওঁ তেওঁৰ মুক্তিৰ বাবে ভগৱান বিষ্ণুৰ বুঢ়া আঙুলি স্পৰ্শ কৰিবলৈ অপাৰ চেষ্টা চলায় যদিও তেওঁ বিফল হয়৷ অৱশেষত তেওঁ বহু যুগ ভগৱানৰ ওচৰত তপস্যা কৰিছিল আৰু ত্ৰেতা যুগত, এগৰাকী নাৱৰীয়া হিচাপে জন্ম গ্ৰহণ কৰিছিল৷ ভগৱান বিষ্ণুৰ অৱতাৰ ভগৱান ৰামক সেৱা কৰিছিল৷

## তথ্যসূত্ৰ

শ্ৰেণী:ৰামায়ণৰ চৰিত্ৰ
সুকেশ

**সুকেশ** () লংকাৰ এগৰাকী ৰাক্ষস ৰজা আছিল৷ তেওঁ গন্ধৰ্ব ৰাজকুমাৰী দেৱৱতীক বিবাহ কৰাইছিল৷ তেওঁৰ তিনিটা সন্তান আছিল ক্ৰমে- সুমালী, মাল্যবান আৰু মালী৷

সুকেশ আছিল বিধুৎকেশ আৰু সালকণ্টকটাৰ সন্তান৷ সুকেশৰ জন্ম হোৱাৰ পিছত বিধুৎকেশ আৰু সালকণ্টকটায়ে ৰতিক্ৰিয়া কৰিবলৈ নিজ সন্তান সুকেশক এৰি থৈ যায়৷ শিৱ আৰু পাৰ্বতী আকাশমাৰ্গৰে গৈ থাকোঁতে সুকেশক দেখে আৰু সিহঁতে তাক লালন-পালন কৰে৷ সুকেশৰ প্ৰকৃত পিতৃ বিধুৎকেশ আছিল *হেতি* আৰু *কাল*ৰ ভনিয়েক *ভয়া*ৰ সন্তান, যি সন্ধ্যাৰ জীয়ৰী সালকণ্টকটাক বিবাহ কৰাইছিল৷

সুকেশৰ মৃত্যুৰ পিছত তেওঁৰ পুত্ৰ মালীয়ে লংকাৰ সিংহাসনত আৰোহণ কৰে৷

## তথ্যসূত্ৰ

শ্ৰেণী:ৰামায়ণৰ চৰিত্ৰ
মাল্যবান

**মাল্যবান** () লংকাৰ সম্ৰাট ৰাৱণৰ মুখ্য ৰাজকীয় উপদেষ্টা আছিল। মাল্যবান লংকাৰ বৌদ্ধিক আৰু ৰাজকীয় বৃত্তৰ ভিতৰত এক সন্মানীয় ব্যক্তি আছিল। তেওঁ আছিল সুকেশৰ পুত্ৰ আৰু সুমালী আৰু মালীৰ ভাই তথা ৰাৱণৰ ককা৷

শিৱৰ পৰা বৰ প্ৰাপ্ত কৰি সুকেশৰ তিনি পুত্ৰ সুমালী, মাল্যবান আৰু মালী অহংকাৰী হৈ পৰিছিল আৰু দেৱতা, ঋষি-মুনিসকলক অত্যাচাৰ কৰিবলৈ লৈছিল৷ অত্যাচাৰ সহিব নোৱাৰি গন্ধৰ্ব, দেৱতাসকলে শিৱৰ ওচৰত গৈ সুকেশৰ তিনি পুত্ৰক বধ কৰিবলৈ কয় যদিও শিৱই সুকেশক লালনপালন কৰা হেতু সিহঁতক বধ কৰিবলৈ অস্বীকাৰ কৰে আৰু ভগৱান বিষ্ণুৰ ওচৰলৈহে যাবলৈ কয়৷

দেৱতাসকলে মালীৰ ৰাজ্য আক্ৰমণ কৰাৰ আগতে গোপন সূত্ৰে মালীয়ে এই খবৰ পায় আৰু সিঁহতেও দেৱতাসকল আক্ৰমণ কৰিবলৈ সাজু হৈ যায়৷ পিছত ভগৱান বিষ্ণু আৰু ৰাক্ষসসকলৰ মাজত এক ভয়ানক যুদ্ধ আৰম্ভ হয়৷ অৱশেষত বিষ্ণুৱে সুদৰ্শন চক্ৰৰে মালীক বধ কৰে৷ মালীৰ মৃত্যু হোৱা দেখি মাল্যবান আৰু সুমালী যুদ্ধ ক্ষেত্ৰৰ পৰা পলাই যায়৷

ইয়াৰ পিছত ভগৱান বিষ্ণুৰ আদেশ মতে লংকাত কুবেৰে শাসন কৰিছিল। প্ৰকৃততে মাল্যবান ৰাৱণৰ প্ৰকৃত ককাক সুমালীৰ ডাঙৰ ভায়েক আছিল; যি এসময়ত লংকাৰ ৰজা আছিল, যাক ৰাৱণে পিছত কুবেৰৰ পৰা পুনৰ জয় কৰিছিল।

ৰাৱণৰ সৈতে তেওঁৰ ৰাজকীয় সম্পৰ্কৰ উপৰিও তেওঁ ৰাৱণৰ ককাদেউতা আছিল৷ সেয়েহে ৰাৱণৰ সৈতে তেওঁৰ দ্বৈত সম্পৰ্ক আছিল। দ্বিতীয় সম্পৰ্কত তেওঁ ৰাৱণক প্ৰটোকলৰ কক্ষৰ বাহিৰত ৰাজী কৰিবলৈ চেষ্টা কৰা আৰু ককাক হিচাপে পৰামৰ্শ দিয়াৰ বাবে জনাজাত আছিল। ৰাৱণে তেওঁৰ সম্পৰ্ক আৰু বুদ্ধিমত্তাৰ বাবে তেওঁক যথেষ্ট সন্মান কৰিছিল।

মাল্যবান ভগৱান ৰামৰ সৈতে যুদ্ধৰ বিৰুদ্ধ আছিল আৰু তেওঁ সীতাক পঠিয়াই দিবলৈ ৰাৱণক ৰাজী কৰিবলৈ চেষ্টা কৰিছিল৷ অৱশ্যে তেওঁৰ সকলো পৰামৰ্শ ৰাৱণে নাকচ কৰিছিল। ৰাৱণৰ মৃত্যুৰ পিছত, মাল্যবানে তেওঁৰ পদ বিৰাজ কৰে আৰু ৰাৱণৰ সৰু ভায়েক আৰু মাল্যবানৰ তৃতীয় নাতি বিভীষণে লংকাৰ মুখ্য উপদেষ্টা হয়।

## তথ্যসূত্ৰ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
মাণ্ডৱী

**মাণ্ডৱী** হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ ৰজা কুশধ্বজ আৰু ৰাণী চন্দ্ৰভাগাৰ প্ৰথমা কন্যা তথা ৰামৰ ভায়েক ভৰতৰ পত্নী আছিল। 
মাণ্ডৱী আছিল সংকস্য (বৰ্তমানৰ সপ্তৰী জিলাৰ ৰাজবিৰাজ অঞ্চল)ৰ ৰাজকুমাৰী আৰু ৰজা কুশধ্বজৰ জীয়েক। তেওঁ মহালক্ষ্মীৰ ফুলৰ অৱতাৰ আছিল। মাণ্ডৱীৰ শ্ৰুতকীৰ্তি নামৰ এগৰাকী সৰু ভগ্নী আছিল।

তেওঁ দশৰথ নন্দন ভৰতৰ সৈতে বিবাহপাশত আৱদ্ধ হয়। তেওঁলোকৰ তক্ষ আৰু পুষ্কল নামে দুটি পুত্ৰ সন্তান জন্ম হয়। সীতাৰ পিছতে মাণ্ডৱী ৰঘুবংশৰ আৰু ৰজা দশৰথৰ দ্বিতীয় গৰাকী ডাঙৰ বোৱাৰী। 
## তথ্য সংগ্ৰহ

শ্ৰেণী:ৰামায়ণৰ চৰিত্ৰ
উৰ্মিলা

**উৰ্মিলা** () হৈছে হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ ৰামৰ সৰু ভায়েক লক্ষ্মণৰ পত্নী। 
## জীৱন
তেওঁ মিথিলাৰ ৰজা জনক আৰু ৰাণী সুনয়না(চুন্যেনা)ৰ জীয়ৰী আৰু সীতাৰ সৰু ভগ্নী। তেওঁ অযোধ্যাৰ ৰজা দশৰথৰ তৃতীয় পুত্ৰ লক্ষ্মণৰ সৈতে বিবাহপাশত আৱদ্ধ হৈছিল। তেওঁলোকৰ দুজন পুত্ৰ আছিল - অঙ্গদ আৰু চন্দ্ৰকেতু। তেওঁৰ সীতাৰ প্ৰতি শ্ৰদ্ধা ভক্তি ঠিক লক্ষ্মণৰ ৰামৰ প্ৰতি থকা শ্ৰদ্ধা ভক্তিৰ দৰেই আছিল। তেওঁক দেৱী নাগলক্ষ্মীৰ পুনৰ্জন্ম বুলি কোৱা হয়। কিছুমান লোককাহিনী অনুসৰি, কোৱা হয় যে উৰ্মিলাৰ সোমদা নামৰ এজনী ছোৱালী আছিল। 
## কিংবদন্তি
যেতিয়া লক্ষ্মণ, ৰাম আৰু সীতাৰ সৈতে নিৰ্বাসনলৈ গৈছিল, উৰ্মিলাও তেওঁৰ সৈতে যাবলৈ সাজু হৈছিল কিন্তু লক্ষ্মনে উৰ্মিলাক বাধা দি ৰাজপ্ৰসাদতে থাকি বৃদ্ধ পিতৃ-মাতৃৰ যত্ন ল'বলৈ কয়। এক কিংবদন্তি অনুসৰি, উৰ্মিলাই ১৪ বছৰ ধৰি নিৰন্তৰে শুই থাকে। এইটো বিশ্বাস কৰা হয় যে ১৪ বছৰৰ নিৰ্বাসনৰ সময়ত, লক্ষ্মণে তেওঁৰ ককায়েক-বৌৱেকক সুৰক্ষা দিবৰ বাবে শোৱা নাছিল।  নিৰ্বাসনৰ প্ৰথম নিশা, যেতিয়া ৰাম আৰু সীতা শুই আছিল, নিদ্ৰা দেৱী সেইসময়ত লক্ষ্মণৰ ওচৰত উপস্থিত হৈছিল আৰু লক্ষ্মণে তেওঁক আশীৰ্বাদ দিবলৈ কৈছিল যাতে তেওঁ কেতিয়াও টোপনি অনুভৱ নকৰে। দেৱী নিদ্ৰাই তেওঁক তেওঁৰ সলনি আন কোনোবাই শুব পাৰিব নেকি বুলি প্ৰশ্ন কৰাত লক্ষ্মণে উৰ্মিলাৰ কথা কয়। এই কথা শুনি দেৱী নিদ্ৰাই উৰ্মিলাক এই বিষয়ে সোধে আৰু উৰ্মিলাই আনন্দেৰে ইয়াক গ্ৰহণ কৰিছিল। উৰ্মিলা এই অতুলনীয় ত্যাগৰ বাবে উল্লেখযোগ্য যাক *উৰ্মিলা নিদ্ৰা* বুলি কোৱা হয়।

আন এক কিংবদন্তি অনুসৰি, কোৱা হয় যে যেতিয়া লক্ষ্মণে তেওঁক তেওঁৰ সিদ্ধান্তৰ বিষয়ে অৱগত কৰিবলৈ উৰ্মিলাৰ ওচৰলৈ আহিছিল, সেইসময়ত তেওঁ ৰাণীৰ পোছাক পিন্ধি আছিল আৰু এই কথাত লক্ষ্মণে তেওঁৰ ওপৰত খং কৰিছিল আৰু তেওঁক মাক কৈকেয়ীৰ সৈতে তুলনা কৰিছিল। এই দৰে কৃত্ৰিম ক্ৰোধেৰে লক্ষ্মণে আচলতে উৰ্মিলাৰ স্বামীৰ প্ৰতি মনোযোগ বিচলিত কৰিবলৈ চেষ্টা কৰিছিল যাতে তেওঁ ৰাম আৰু সীতাৰ যত্ন ল'বলৈ বনলৈ যাব পাৰে। যেতিয়া সীতাই এই বিষয়ে জানিব পাৰিছিল, তেওঁ কৈছিল যে সীতাৰ দৰে ১০০ গৰাকীৰ ত্যাগো উৰ্মিলাৰ ত্যাগৰ সৈতে তুলনা নহয়। 
কোৱা হয় যে উৰ্মিলা, মাণ্ডৱী আৰু শ্ৰুতকীৰ্তিৰ সীতা আৰু তেওঁলোকৰ শাহুৰ মৃত্যুৰ পূৰ্বেই মৃত্যু হৈছিল।

## উপাসনা
ৰাজস্থানৰ ভৰতপুৰ জিলাত, লক্ষ্মণ আৰু উৰ্মিলালৈ উৎসৰ্গিত এটা মন্দিৰ আছে। মন্দিৰটো ১৮৭০ খ্ৰীষ্টাব্দত ভৰতপুৰৰ তদানীন্তন শাসক বলৱণ্ত সিঙে নিৰ্মাণ কৰিছিল আৰু ভৰতপুৰ ৰাজ্যৰ ৰাজপৰিয়ালে ইয়াক ৰাজকীয় মন্দিৰ হিচাপে গণ্য কৰে।

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
অঞ্জনা

**অঞ্জনা** () হৈছে ৰামায়ণৰ নায়কসমূহৰ অন্যতম হনুমানৰ মাতৃ। তেওঁক **অঞ্জনী** বা **অঞ্জলী** নামেৰেও জনা যায়। তেওঁ আছিল এগৰাকী অপ্সৰা আৰু কপিকুলৰ এজন মুখিয়াল কেশৰীৰ সহধৰ্মিণী। তেওঁক ভাৰতৰ কোনো কোনো অঞ্চলত পৰিয়ালৰ দেৱী হিচাপে পূজা কৰা হয়। 

ইণ্ডোনেচিয়াৰ ৱায়াং সংস্কৃতিত অঞ্জনী এক জনপ্ৰিয় চৰিত্ৰ।

## আখ্যান
আখ্যান অনুসৰি, অঞ্জনা আছিল পুঞ্জিকস্তলা নামৰ এগৰাকী অপ্সৰা যি এজন ঋষিৰ অভিশাপৰ বাবে পৃথিৱীত বান্দৰ ৰাজকুমাৰী হিচাপে জন্মগ্ৰহণ কৰিছিল।  অঞ্জনাৰ বিয়া হৈছিল দেৱগুৰু বৃহস্পতিৰ পুত্ৰ কেশৰী নামৰ এজন বান্দৰ প্ৰধানৰ সৈতে।

অঞ্জনা আছিল বায়ুৰ উপাসনা কৰি আছিল সেই সময়ত অযোধ্যাৰ ৰজা দশৰথেও সন্তান জন্ম ৰখাৰ বাবে পুত্ৰকামেষ্ঠী যজ্ঞৰ ৰীতি-নীতি পালন কৰি আছিল। এই যজ্ঞৰ ফলস্বৰূপে তেওঁ তেওঁৰ তিনিগৰাকী পত্নীৰ বাবে পায়স লাভ কৰিছিল যাৰ ফলত ৰাম, লক্ষ্মণ, ভৰত আৰু শত্ৰুঘ্নৰ জন্ম হৈছিল। দৈৱাৎ সেই পায়সৰ কিছু অংশ এজনী চিলনীয়ে কাঢ়ি লৈ অঞ্জনাক উপাসনা কৰি থকা অৰণ্যৰ ওপৰেৰে উৰা মাৰি যাওঁ‌তে সৰি পৰিছিল। বায়ু দেৱতাই এই পায়স অঞ্জনাৰ হাতত দিছিল। ইয়াক খোৱাৰ ফলস্বৰূপেই হনুমানৰ জন্ম হৈছিল।  আন কিছুমান আখ্যান অনুসৰি হনুমান শিৱৰ একাদশ অৱতাৰ। অঞ্জনা আৰু কেশৰীয়ে শিৱক তেওঁলোকৰ সন্তান হিচাপে পাবলৈ প্ৰাৰ্থনা কৰিছিল। তেওঁলোকৰ ভক্তিত সন্তুষ্ট হৈ শিৱই তেওঁলোকে বিচৰা বৰ প্ৰদান কৰিছিল। 

## উপাসনা

হিমাচল প্ৰদেশত অঞ্জনাক পাৰিবাৰিক দেৱী হিচাপে উপাসনা কৰা হয়। ধৰ্মশালাৰ ওচৰৰ তেওঁৰ প্ৰতি উৎসৰ্গিত এটা মন্দিৰ আছে। বিশ্বাস কৰা হয় যে এবাৰ অঞ্জনা ইয়ালৈ আহি কিছু সময়ৰ বাবে ৰৈছিল। এজন স্থানীয় লোকে তেওঁৰ প্ৰকৃত পৰিচয় জনাৰ পিছত তেওঁৰ ইচ্ছাৰ বিৰূদ্ধে গাওঁবাসীৰ ওচৰত সেই পৰিচয় প্ৰকাশ কৰিছিল। সেয়ে তেওঁ গাওঁবাসীক শিললৈ পৰিৱৰ্তন কৰিলে যি আজিও তেওঁৰ মন্দিৰৰ বাহিৰত বিৰাজমান। অঞ্জনাৰ বাহন হৈছে এটা বৃশ্চিক। সেয়েহে বৃশ্চিকে দংশন কৰিলে বিশ্বাসীসকলে অঞ্জনাৰ উপাসনা কৰে। 

## জনপ্ৰিয় সংস্কৃতিত
অঞ্জনাৰ ওপৰত বহুকেইখন চলচ্চিত্ৰ নিৰ্মিত হৈছে। ইয়াৰে ভিতৰত আছে ১৯২২, ১৯৩২ আৰু ১৯৩৪ চনত নিৰ্মিত *সতী অঞ্জনী* নামৰ তিনিখন চলচ্চিত্ৰ।
## তথ্য সংগ্ৰহ

শ্ৰেণী:ৰামায়ণৰ চৰিত্ৰ
শ্ৰুতকীৰ্তি

**শ্ৰুতকীৰ্তি** হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ ৰজা কুশধ্বজ আৰু ৰাণী চন্দ্ৰভাগাৰ কন্যা তথা ৰামৰ সৰু ভায়েক শত্ৰুঘ্নৰ পত্নী আছিল। 
শ্ৰুতকীৰ্তি আছিল সংকস্যৰ ৰাজকুমাৰী আৰু ৰজা কুশধ্বজৰ সৰু জীয়েক। তেওঁ মহালক্ষ্মীৰ ফুলৰ অৱতাৰ আছিল। শ্ৰুতকীৰ্তিৰ মাণ্ডবী নামৰ এগৰাকী ডাঙৰ ভগ্নী আছিল।

শ্ৰুতকীৰ্তি অযোধ্যাৰ ৰজা দশৰথৰ চতুৰ্থ আৰু কনিষ্ঠ পুত্ৰ শত্ৰুঘ্নাৰ সৈতে বিবাহপাশত আৱদ্ধ হয়। তেওঁলোকৰ সুবাহু আৰু শত্ৰুঘাতী নামৰ দুটা পুত্ৰ সন্তান আছিল।  যেতিয়া তেওঁৰ জ্যেষ্ঠ ভগ্নী সীতা আৰু ৰাম-লক্ষ্মণক নিৰ্বাসিত কৰা হৈছিল সেই সময়ত দশৰথৰ স্বাস্থ্যৰ অৱনতি ঘটে শ্ৰুতকীৰ্তিয়ে তেওঁৰ ভগ্নী মাণ্ডৱীৰ সৈতে শহুৰেকৰ যত্ন লৈছিল। পিছলৈ যেতিয়া তেওঁৰ স্বামী শত্ৰুঘ্নই লৱণাসুৰক হত্যা কৰে, শ্ৰুতকীৰ্তি মধুপুৰ (মথুৰা)ৰ ৰাণী হয়।

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
সুমিত্ৰা

**সুমিত্ৰা** () হৈছে হিন্দু মহাকাব্য ৰামায়ণৰ এক চৰিত্ৰ। সেই অনুসৰি তেওঁ অযোধ্যাৰ ৰজা দশৰথৰ দ্বিতীয় সহধৰ্মিনী আৰু ৰাণী।  ৰামায়ণত উল্লেখ কৰা অনুসৰি তেওঁ যমজ সন্তান লক্ষ্মণ আৰু শত্ৰুঘ্নৰ মাতৃ।

সুমিত্ৰা শব্দৰ *সু*ৰ অৰ্থ ভাল আৰু *মিত্ৰ*ৰ অৰ্থ বন্ধু। সেয়েহে, তেওঁৰ নামৰ অৰ্থ হৈছে 'এজন ভাল বন্ধু' বা 'বন্ধুত্বপূৰ্ণ প্ৰকৃতিৰ ব্যক্তি'। 

তেওঁ প্ৰাচীন কাশী ৰাজ্যৰ কন্যা আছিল। দশৰথৰ পত্নীসকলৰ মাজত তেওঁক আটাইতকৈ জ্ঞানী আৰু মহান বুলি গণ্য কৰা হয়। তেওঁ লক্ষ্মণক ৰামৰ সৈতে যাবলৈ আৰু নিৰ্বাসনৰ সময়ত সেৱা কৰিবলৈ উৎসাহিত কৰিছিল। সুমিত্ৰাই প্ৰায়ে দশৰথক তেওঁৰ সমস্যাবোৰত সহায় কৰিছিল। তেওঁ তেওঁৰ বোৱাৰী উৰ্মিলাৰ সৈতেও বৰ ভাল বান্ধোন আছিল আৰু যিকোনো ক্ষেত্ৰত তেওঁক প্ৰাধান্য দিছিল। লক্ষ্মণৰ নিৰ্বাসনৰ সময়ত, তেওঁ সকলো সময়তে উৰ্মিলাক সংগ দিছিল। 

## ব্যক্তিত্ব

সুমিত্ৰাক কৈকেয়ীতকৈ কঠোৰ আৰু শক্তিশালী বুলি বৰ্ণনা কৰা হৈছে। অৱশ্যে সেৱা গুণ তেওঁৰ অন্যান্য বৈশিষ্ট্য সমূহৰ মাজত এক। মুখ্য ৰাণী নহ'লেও, তেওঁ তেওঁৰ স্বামী আৰু প্ৰধান ৰাণী কৌশল্যাৰ প্ৰতি ভক্তি মনোভাৱ ৰাখিছিল। তেওঁ তেওঁৰ পুত্ৰ লক্ষ্মণক ৰামৰ সৈতে নিৰ্বাসনলৈ যাবলৈ অনুমতি দিয়াৰ দৰে ত্যাগৰ বাবেও জনাজাত। বিয়াৰ আগতে তেওঁ কাশীৰ ৰাজকুমাৰী আছিল আৰু হৈহেয়া গোত্ৰৰ আছিল।

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
মঙহ দহাৰ গোন্ধ (চলচ্চিত্ৰ)

**মঙহ দহাৰ গোন্ধ** () হ’ল এখন অসমীয়া ছুটি ছবি। ছবিখন পৰিচালনা কৰিছে মৃণাল ডেকাই। ছবিখনে ত্ৰয়োদশ আন্তঃৰাষ্ট্ৰীয় গুৱাহাটী চলচ্চিত্ৰ মহোৎসৱৰ শ্ৰেষ্ঠ চুটি ছবিৰ শিতানত তৃতীয় পুৰস্কাৰ লাভ কৰিছিল। কথাছবিখন একাদশ দাদা চাহেব ফাল্কে চলচ্চিত্ৰ মহোৎসৱ ২০২১-লৈও নিৰ্বাচিত হৈছিল।

## মুক্তি
ছবিখনে এমএক্স প্লেয়াৰত মুক্তি লাভ কৰিছে।

## তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় চুটিছবি
ফিগমা (ছফ্টৱেৰ)

**ফিগমা** হৈছে এক ৱেব-ভিত্তিক ভেক্টৰ গ্ৰাফিক্স সম্পাদক আৰু প্ৰ'ট'টাইপিং সঁজুলি। অথচ মেকঅ'এছ আৰু ৱিণ্ড'জৰ বাবে নিৰ্মিত ডেস্কটপ এপ্লিকেশ্যনত কিছুমান অতিৰিক্ত অফলাইন সুবিধা পোৱা যায়। এণ্ড্ৰইড আৰু আইঅ'এছ-ৰ বাবে নিৰ্মিত ফিগমা মিৰ'ৰ কম্পেনিয়ন এপৰ জৰিয়তে ম'বাইল ডিভাইচসমূহত বাস্তৱ-সময়ত ফিগমা প্ৰ'ট'টাইপসমূহ চাব পাৰি। বাস্তৱ-সময়ত সহযোগিতা কৰিব পৰা সুবিধা থকা এই এপ্লিকেশ্যনটো বিশেষভাৱে ব্যৱহাৰকাৰী আন্তঃপৃষ্ঠ আৰু ব্যৱহাৰকাৰী অভিজ্ঞতা ৰূপাংকণৰ বাবে তৈয়াৰ কৰা হৈছে।

## ইতিহাস
ডাইলান ফীল্ড আৰু ইভান ৱালেছে ২০১২ চনত ফিগমাৰ ওপৰত কাম কৰা আৰম্ভ কৰে। ব্ৰাউন বিশ্ববিদ্যালয়ত অধ্যয়ন কৰি থাকোঁতে ফীল্ড আৰু ৱালেছে ২০১১ চনত আন কেইবাটাও প্ৰকল্পৰ লগতে ৱেব-ভিত্তিক ৰূপাংকণ সঁজুলি প্ৰস্তুত কৰাৰ কথা চিন্তা-চৰ্চা কৰে। ২০১২ চনত ৱালেছে ব্ৰাউন বিশ্ববিদ্যালয়ৰপৰা স্নাতক ডিগ্ৰী লাভ কৰে আৰু ফীল্ডে বিশ্ববিদ্যালয় এৰি থিয়েল ফেল'শ্বিপ গ্ৰহণ কৰে যিয়ে তেওঁক নিজৰ ষ্টাৰ্টআপৰ ওপৰত কাম কৰিবলৈ $100,000 টকাৰ আৰ্থিক সাহায্য প্ৰদান কৰে। ফিগমাৰ ওপৰত পূৰ্ণকালীনভাৱে কাম কৰিবলৈ দুয়ো ছেন ফ্ৰাঞ্চিস্ক'লৈ গুচি যায়।

ফিগমাই ৩ ডিচেম্বৰ, ২০১৫ তাৰিখে কেৱল আমন্ত্ৰিত লোকলৈ বিনামূলীয়া পূৰ্বলোকন কাৰ্যসূচী আগবঢ়োৱা আৰম্ভ কৰে। ২০১৬ চনৰ ২৭ ছেপ্টেম্বৰত ৰাজহুৱাকৈ ফিগমা মুকলি কৰা হয়।

২২ অক্টোবৰ, ২০১৯ তাৰিখে ফিগমাই ফিগমা কমিউনিটী মুকলি কৰে য'ত ডিজাইনাৰসকলে নিজৰ কাম প্ৰকাশ কৰিব পাৰে আৰু আনে সেইবোৰ চাব আৰু ব্যৱহাৰ কৰিব পাৰে।

## প্ৰতিযোগী

* স্কেট্‌চ
* এড'বী এক্সডি
* বালছামিক ৱায়াৰফ্ৰেম

## তথ্য সংগ্ৰহ
 

## বাহ্যিক সংযোগ

* 
* ইভান ৱালেছৰ ব্যক্তিগত ৱেবছাইট

শ্ৰেণী:ছফ্টৱেৰ
স্কেট্‌চ (ছফ্টৱেৰ)

**স্কেট্‌চ** (বা পূৰ্বতে কোৱা বহেমিয়ান ক'ডিং) হৈছে ওলন্দাজ কোম্পানী স্কেট্‌চ বি.ভি.-দ্বাৰা বিকশিত মেকঅ'এছৰ বাবে এক ভেক্টৰ গ্ৰাফিক্স সম্পাদক। ইয়াক প্ৰথমবাৰৰ বাবে ২০১০ চনৰ ৭ ছেপ্টেম্বৰত মুকলি কৰা হৈছিল আৰু ই ২০১২ চনত এপল ডিজাইন বঁটা লাভ কৰিছিল।

ইয়াক মুখ্যতঃ ৱেবছাইট আৰু ম'বাইল এপৰ ব্যৱহাৰকাৰী আন্তঃপৃষ্ঠ আৰু ব্যৱহাৰকাৰী অভিজ্ঞতা ৰূপাংকণৰ বাবে ব্যৱহাৰ কৰা হয় আৰু ইয়াত প্ৰিণ্ট ডিজাইনৰ সা-সুবিধা নাই। স্কেট্‌চত শেহতীয়াকৈ প্ৰ'ট'টাইপিং আৰু সহযোগিতাৰ বাবে সুবিধা যোগ কৰা হৈছে। কেৱল মেকঅ'এছ-ত উপলব্ধ হোৱাৰ বাবে অইন প্লেটফৰ্মত স্কেট্‌চৰ ডিজাইনসমূহ চাবলৈ তৃতীয় পক্ষৰ ছফ্টৱেৰ আৰু ৰূপান্তৰ-সঁজুলি ব্যৱহাৰ কৰিব পাৰি।

স্কেট্‌চ মুখ্যতঃ ম'বাইল এপ আৰু ৱেবৰ ইউআই আৰু ইউএক্স ৰূপাংকণৰ বাবে ব্যৱহাৰ কৰা হয়। স্কেট্‌চত ডিজাইন কৰা ফাইলসমূহ ইয়াৰ নিজা .sketch ফাইল ফৰ্মেটত  সাঁচি থোৱা হয়, অৱশ্যে  .sketch ফাইলসমূহ এড'বী ইলাষ্ট্ৰেটৰ, এড'বী ফ'ট'শ্বপ আৰু অন্যান্য প্ৰ'গ্ৰামত খুলিব পাৰি। ডিজাইনবোৰ জনপ্ৰিয় পিএনজি, জেপিজি, এছভিজি, পিডিএফ, টিআইএফএফ, ৱেবপি আদি ফৰ্মেটতো সাঁচি থ'ব পাৰি। স্কেট্‌চত সৃষ্টি কৰা ডিজাইনবোৰ এপ্ অভিযন্তাসকলে ম'বাইল এপ্ ৰূপাংকণ কৰিবলৈ আৰু ৱেবছাইট বিকাশকাৰীসকলে ডিজাইনবোৰ ৱেবছাইটলৈ ৰূপান্তৰ কৰিবলৈ ব্যৱহাৰ কৰে।

যদিও স্কেট্‌চ আগতে এপ্ ষ্ট'ৰৰ জৰিয়তে বিক্ৰী কৰা হৈছিল, বিকাশকসকলে ২০১৫ চনৰ ডিচেম্বৰ মাহত ষ্ট'ৰৰ পৰা এপ্‌টো আঁতৰাই তেওঁলোকৰ নিজা ৱেবছাইটৰ জৰিয়তে বিক্ৰী কৰা আৰম্ভ কৰে। তেওঁলোকে এই সিদ্ধান্তৰ কাৰণ হিচাপে এপলৰ কঠোৰ কাৰিকৰী নিৰ্দেশনা, লেহেমীয়া পৰ্যালোচনা প্ৰক্ৰিয়া আৰু উন্নীতকৰণ মূল্যৰ অভাৱৰ কথা উল্লেখ কৰে। ৮ জুন ২০১৬ তাৰিখে তেওঁলোকে তেওঁলোকৰ ব্লগত স্কেট্‌চৰ এক নতুন অনুজ্ঞাপন ব্যৱস্থালৈ সলনি কৰাৰ কথা ঘোষণা কৰে। অনুজ্ঞা-পত্ৰই ব্যৱহাৰকাৰীসকলক ১ বছৰৰ বাবে আপডে'ট লাভ কৰিবলৈ দিয়ে যাৰ পিছত তেওঁলোকে অনুজ্ঞা-পত্ৰৰ ম্যাদ উকলি যোৱাৰ পূৰ্বে প্ৰকাশিত অন্তিম সংস্কৰণটো ব্যৱহাৰ কৰা অব্যাহত ৰাখিব পাৰে নাইবা আৰু এবছৰৰ বাবে আপডে'ট লাভ কৰা অব্যাহত ৰাখিবলৈ তেওঁলোকৰ অনুজ্ঞা-পত্ৰ নৱীকৰণ কৰিব পাৰে।

## প্ৰতিযোগী

* ফিগমা
* এড'বী এক্সডি
* ইনভিজন ষ্টুডিঅ'
* মক্‌প্লাছ
* ফ্ৰেমাৰ
* লুনাচী
* গ্ৰেভিট

## তথ্য সংগ্ৰহ
 

## বাহ্যিক সংযোগ

* 

শ্ৰেণী:ছফ্টৱেৰ
সুলোচনা (ৰামায়ণৰ চৰিত্ৰ)

**সুলোচনা** (; তেওঁ, যাৰ চকু ধুনীয়া) সৰ্পৰাজ শেষনাগৰ কন্যা আছিল আৰু ৰাৱণৰ জ্যেষ্ঠ পুত্ৰ মেঘানাদ (ইন্দ্ৰজিৎ)ৰ সৈতে বিবাহপাশত আৱদ্ধ হৈছিল৷ বাল্মীকি ৰামায়ণত সুলোচনাৰ কোনো উল্লেখ পোৱা নাযায়, অৱশ্যে ইয়াৰ পৰৱৰ্তী সংস্কৰণসমূহত তেওঁৰ উল্লেখ আছে।
মেঘনাদ বধ কাব্য নামৰ বেলাডত উল্লেখ কৰা প্ৰমিলাক ইন্দ্ৰজিৎৰ পত্নী বুলি কোৱা হয়। সেয়েহে, এইটো যুক্তিসঙ্গতভাৱে ধৰি ল'ব পাৰি যে সুলোচনাকে প্ৰমিলা বুলিও জনা গৈছিল। 

যেতিয়া মেঘানাদে ৰাম আৰু তেওঁৰ সৰু ভায়েক লক্ষ্মণৰ সৈতে যুদ্ধ কৰিবলৈ গৈছিল, সুলোচনাই কান্দি-কান্দি তেওঁৰ স্বামীক সমৰ্থন কৰিছিল আৰু কেতিয়াও বাধা দিয়া নাছিল বা যুদ্ধলৈ নাযাবলৈ অনুৰোধ কৰা নাছিল।

## জনপ্ৰিয় সংস্কৃতি
তেওঁৰ কাহিনীটো বহুতো চলচ্চিত্ৰৰ আধাৰ স্বৰূপ, এইসমূহৰ ভিতৰত আছে জি. ভি. সানে পৰিচালিত *সতী সুলোচনা* (১৯২১)। এইখন এখন নীৰৱ চলচ্চিত্ৰ, পৰৱৰ্তী ১৯৩৪ চনত মুক্তি পোৱা কন্নড় চলচ্চিত্ৰ *সতী সুলোচনা* আছিল প্ৰথমখন কন্নড় ভাষাৰ শ্ৰাৱ্য চলচ্চিত্ৰ, লগতে এন.টি.ৰামা ৰাও অভিনীত ১৯৬১ চনত মুক্তিপোৱা তেলেগু ভাষাৰ ছবি *সতী সুলোচনা* আৰু বিক্ৰম গোখলে আৰু জয়শ্ৰী গাডকাৰ অভিনীত বাবুভাই মিস্ত্ৰীৰ হিন্দী চলচ্চিত্ৰ *সতী নাগ কন্যা* আন দুটা উদাহৰণ। সুলোচনাৰ বেলাড মাৰাঠী মহিলাৰ এক প্ৰিয় বেলাড, বেছিভাগ মাৰাঠী পৰিয়ালত এই বেলাড গোৱা হয়। প্ৰখ্যাত তামিল পণ্ডিত এছ. কে. ৰামৰাজনে ইন্দ্ৰজিৎৰ পত্নী সুলোচনাৰ চৰিত্ৰায়নৰ বাবে জনাজাত *মেগানধাম* অৰ্থাৎ ইন্দ্ৰজিৎৰ ট্ৰেজেডী নামৰ এক প্ৰসিদ্ধ মহাকাব্য লিখিছিল।

## তথ্যউৎস

### সহায়ক গ্ৰন্থ
* 
## বাহ্যিক সংযোগ
* Valmiki Ramayana Book X. War in Ceylon (Lanka Kanda) translated by Ralph T. H. Griffith (1870–1874)

শ্ৰেণী:ৰামায়ণৰ ৰাক্ষস
শ্ৰেণী:ৰামায়ণৰ চৰিত্ৰ
কুশধ্বজ

ৰজা **কুশধ্বজ**( তেওঁ **কুশদ্ভোজন** নামেও পৰিচিত), অছিল ৰজা জনকৰ অনুজ ভাতৃ। কুশধ্বজৰ দুগৰাকী কন্যাসন্তান আছিল ক্ৰমে মাণ্ডৱী আৰু শ্ৰুতকীৰ্তি। তেওঁলোক দুগৰাকীৰ যথাক্ৰমে অযোধ্যাৰ ৰজা দশৰথৰ পুত্ৰ আৰু ৰামৰ অনুজ ভৰত আৰু শত্ৰুঘ্নৰে বিবাহ সম্পন্ন হয়।

## পৰিচয়
ৰজা কুশধ্বজৰ ৰাজধানী আছিল বৰ্তমান নেপালৰ সপ্তৰী জিলাৰ ৰাজবিৰাজ অঞ্চলৰ সমীপত। এই চহৰত বৰ্তমান এটা সহস্ৰ বছৰ প্ৰাচীন ঐতিহাসিক মন্দিৰ তথা ৰাজদেৱী মন্দিৰৰ অৱস্থানৰ সন্ধান পোৱা গৈছে। মন্দিৰত একাধিক হিন্দু দেৱ-দেৱীৰ মূৰ্তি আছে। মন্দিৰৰ সৈতে সংযুক্ত ছিন্নমস্তা মন্দিৰটি স্থানীয় মৈথিলী ভাষী লোকসকলৰ মাজত জনপ্ৰিয় আৰু মুখ্য ৰূপত পূজনীয়। ৰাজবিৰাজৰ আশেপাশে ৰাজকন্যা মাণ্ডৱী আৰু শ্ৰুতকীৰ্তিৰো একাধিক মূৰ্তি আৰু মন্দিৰ আছে। 

সঙ্কাশ্য ৰাজ্যৰ ৰজাই মিথিলাৰ ৰজা জনকৰ সৈতে যুদ্ধৰ আহ্বান কৰে আৰু ৰজা জনকে সেই যুদ্ধত জয় লাভ কৰে। তেওঁ এই বিজিত অঞ্চল নিজ অনুজ কুশধ্বজক দান কৰে। স্থানীয় লোকসকলৰ মত আৰু প্ৰাচীন নথি অনুযায়ী ৰজা কুশধ্বজ তেওঁৰ সমগ্ৰ ৰাজত্বৰ বিভিন্ন বিষয়ৰ ভাৰ তেওঁৰ মন্ত্ৰীবৰ্গৰ ওপৰত অৰ্পণ কৰে আৰু মৃত্যুৰ প্ৰাকমুহূৰ্তলৈকে ৰাজদায়িত্ব পালন কৰে।

## দুই কন্যাৰ বিবাহ
সীতাৰ স্বয়ম্বৰ সভাত অযোধ্যাৰ ৰাজকুমাৰ ৰাম শৰ্তানুৰূপ হৰধনু তুলি তেওঁৰ গুণ আৰু সামৰ্থ্য প্ৰদৰ্শনত সীতায়ে তেওঁক স্বামীৰূপে গ্ৰহণ কৰে। বিবাহৰ পূৰ্বেই কিছু দিন অতিবাহিত হোৱাৰ পিছত ৰজা দশৰথে ৰজা জনকক তেওঁৰ তিনিপুত্ৰৰ সৈতে জনক আৰু তেওঁৰ অনুজৰ তিনি ৰাজকন্যাৰ বিবাহৰ প্ৰস্তাৱ দিয়ে। ৰাণী চন্দ্ৰভাগাৰ অনুমতি আৰু ৰাজকন্যাৰ সম্মতিত ৰজা কুশধ্বজে মাণ্ডৱী আৰু শ্ৰুতকীৰ্তিৰ বিবাহ যথাক্ৰমে ভৰত আৰু শত্ৰুঘ্নৰ সৈতে সম্পন্ন কৰে।

## লগতে চাওক
* বেদৱতী

## তথ্যসূত্ৰ

শ্ৰেণী:ৰামায়ণৰ চৰিত্ৰ
অশোক বন

**অশোক বন** বা **অশোক বাটিকা** () লংকাৰ ৰাক্ষস ৰজা ৰাৱণৰ ৰাজ্যত অৱস্থিত এখন বাগিচা আছিল৷ যি হিন্দু মহাকাব্য বিষ্ণু পুৰাণ আৰু বাল্মীকিৰ ৰামায়ণত উল্লেখ কৰা আছে আৰু পৰৱৰ্তী সকলো সংস্কৰণ যেনে- তুলসীদাসৰ দ্বাৰা ৰচিত ৰামচৰিতমানসৰ  সুন্দৰ কাণ্ডত উল্লেখ পোৱা যায়। অশোক বাটিকাৰ চাৰিওফালে থকা ঘৰবোৰ বিশ্বকৰ্মাই নিজে নিৰ্মাণ কৰিছে।

এই ঠাইতে ৰামৰ পত্নী সীতাক ৰাৱণে অপহৰণ কৰি বন্দী কৰি ৰাখিছিল৷ ৰাৱণৰ পত্নী মন্দোদৰীয়ে সীতাক লগ কৰিবলৈ ইয়ালৈ আহিছিল৷ ইয়াতে হনুমানে প্ৰথমবাৰৰ বাবে সীতাক লগ পাইছিল আৰু ৰামৰ আঙুলিৰ আঙুঠিৰে নিজকে পৰিচয় দিছিল।

সীতাই অশোক বাটিকাত ৰাম আৰু ৰাৱণৰ যুদ্ধৰ শেষলৈকে আছিল৷ লংকাত সীতাক বিচাৰি আহোঁতে হনুমানে অশোক বাটিকাৰ বেছিভাগ অংশ ধ্বংস কৰিছিল। লগতে অশোক বাটিকাৰ কেন্দ্ৰত থকা প্ৰমদা বাণো ধ্বংস হৈছিল৷

## বৰ্তমানৰ অৱস্থান
নুৱাৰা এলিয়া চহৰৰ ওচৰত থকা শেথা এলিয়া অঞ্চলৰ হাকজলা বোটানিকেল গাৰ্ডেনে ইয়াৰ বৰ্তমানৰ অৱস্থান বুলি বিশ্বাস কৰা হয়৷ বাগিচাখন হাকগালা শিলৰ ৰূপৰ আধাৰত অৱস্থিত৷ তাত সীতা পোকুনা আছে, যি হাকগালা শিলৰ জংঘলৰ ওপৰৰ এক অনুৰ্বৰ এলেকা, য'ত সীতাক বন্দী কৰি ৰখা হৈছিল বুলি ধাৰণা কৰা হয়৷ সীতা আম্মান মন্দিৰ ইয়াত অৱস্থিত। আন এটা সংযোজিত স্থান হৈছে সীতা এলিয়াৰ, য’ত সীতাই গা ধুইছিল, যাক সীতা ঝৰ্ণা বুলি কোৱা হয়। হিন্দু ধৰ্মতত্ত্বৰ সৈতে সম্পৰ্ক থকাৰ বাবে ঠাইখনে শেহতীয়া বছৰবোৰত সংবাদ মাধ্যমৰ দৃষ্টি আকৰ্ষণ কৰিছে৷

## তথ্যসূত্ৰ

শ্ৰেণী:ৰামায়ণৰ স্থানসমূহ
মায়াসুৰ

**মায়াসুৰ** বা **ময়াসুৰ** () হিন্দু শাস্ত্ৰত বৰ্ণিত অসুৰ, দেৱতা আৰু ৰাক্ষস জাতিৰ এজন মহান প্ৰাচীন ৰজা আছিল। মায়া তেওঁৰ উজ্জ্বল স্থাপত্যৰ বাবে জনাজাত আছিল। মহাভাৰতত বৰ্ণিত মায়াসভা বা ভ্ৰমৰ কক্ষ - তেওঁৰ নামেৰে নামকৰণ কৰা হৈছিল। 

## মহাভাৰতত
মায়াসুৰে তাক্ষকা নামৰ এজন নাগৰ সৈতে বন্ধুত্ব স্থাপন কৰিছিল আৰু তেওঁৰ পৰিয়াল আৰু বন্ধুবৰ্গৰ সৈতে খাণ্ডাৱপ্ৰস্থ অঞ্চলত বাস কৰিছিল কিন্তু যেতিয়া হস্তিনাপুৰ বিভাজনৰ পিছত পাণ্ডৱসকল তালৈ আহিছিল, অৰ্জুনে গোটেই অৰণ্যজ্বলাই দিছিল, যাৰ ফলত তাক্ষকা পলাই যাবলৈ বাধ্য হয় আৰু অৰণ্যৰ সকলোকে হত্যা কৰে। সেয়েহে, মায়াসুৰে পাণ্ডৱসকলৰ ওচৰত আত্মসমৰ্পণ কৰাৰ সিদ্ধান্ত লয়। কৃষ্ণৰ অনুৰোধত তেওঁ পাণ্ডৱ সকলৰ ৰাজসূয় যজ্ঞ পাতিবলৈ মায়া-মহল / মায়াসভা নামৰ এটা অতি বিশাল প্ৰাসাদ নিৰ্মাণ কৰিছিল। তেওঁ তেওঁক উপহাৰ যেনে, ধনু, তৰোৱাল আদি আগবঢ়ায়। লগতে অৰ্জুনৰ ভায়েক ভীমকো ভৃগুধৰম নামৰ এটা গদা দিছিল।

## ৰামায়ণত
ৰামায়ণত তেওঁ হেমাৰ স্বামী আছিল আৰু মায়াৱী, দুন্দুভি আৰু লংকাৰ ৰজা ৰাৱণৰ ধুনীয়া পত্নী মন্দোদৰীৰ পিতৃ আছিল।

## তথ্যসূত্ৰ

শ্ৰেণী:ৰামায়ণৰ ৰাক্ষস
শ্ৰেণী:অসুৰ
শ্ৰেণী:ৰামায়ণৰ চৰিত্ৰ
দানিছ চিদ্দিকী

**দানিছ চিদ্দিকী** (, ১৯ মে' ১৯৮৩ – ১৬ জুলাই ২০২১) এজন ভাৰতীয় ফটো-সাংবাদিক আছিল। তেওঁ ৰাষ্ট্ৰীয় ৰয়টাৰ্ছ মাল্টিমিডিয়া দলৰ মুৰব্বী আছিল। তেওঁ ৰহিংগীয়া শৰণাৰ্থী সংকটৰ নথিভুক্ত কৰাৰ বাবে ৰয়টাৰ্ছ দলৰ অংশ হিচাপে ২০১৮ চনত পুলিৎজাৰ বঁটা লাভ কৰিছিল। ২০২১ চনত পাকিস্তান সীমান্তৰ ওচৰত আফগান নিৰাপত্তা বাহিনী আৰু তালিবান বাহিনীৰ মাজত সংঘটিত সংঘৰ্ষৰ বাতৰি সংগ্ৰহ কৰাৰ সময়ত তেওঁ গুলীবিদ্ধ হৈ মৃত্যুবৰণ কৰে।

## প্ৰাৰম্ভিক জীৱন আৰু শিক্ষা
১৯৮৩ চনৰ ১৯ মে' তাৰিখে নতুন দিল্লীত দানিছ চিদ্দিকীৰ জন্ম হৈছিল। তেওঁ দক্ষিণ নতুন দিল্লীৰ এফ.আৰ. এগনেল স্কুলত প্ৰাৰম্ভিক শিক্ষা গ্ৰহণ কৰিছিল। তেওঁ দিল্লীৰ জামিয়া মিলিয়া ইছলামীয়াৰ পৰা অৰ্থনীতি বিষয়ত স্নাতক ডিগ্ৰী লাভ কৰিছিল। তেওঁ ২০০৭ চনত জামিয়াৰ এজেকে গণসংযোগ গৱেষণা কেন্দ্ৰৰ পৰা গণসংযোগ স্নাতকোত্তৰ পাঠ্যক্ৰমত যোগদান কৰিছিল।

চিদ্দিকীয়ে এগৰাকী জাৰ্মান নাগৰিক ৰিকৰ সৈতে বিবাহপাশত আৱদ্ধ হৈছিল। তেওঁলোকৰ দুগৰাকী সন্তান আছে।

## কৰ্মজীৱন
দানিছ চিদ্দিকীয়ে টিভি টুডে নেটৱৰ্কত যোগদান কৰাৰ আগতে হিন্দুস্তান টাইমছৰ সংবাদদাতা হিচাপে কৰ্মজীৱন আৰম্ভ কৰিছিল। তেওঁ ফটোসংবাদিকতালৈ আকৰ্ষিত হয় আৰু ২০১০ চনত ৰয়টাৰ্ছত এগৰাকী ইণ্টাৰ্ন হিচাপে যোগদান কৰে। চিদ্দিকীয়ে তেতিয়াৰ পৰা মছুলৰ যুদ্ধ (২০১৬-১৭), ২০১৫ চনৰ এপ্ৰিল মাহৰ নেপাল ভূমিকম্প, ২০১৫ চনৰ ৰহিংগীয়া শৰণাৰ্থী সংকট, ২০১৯-২০২০ হংকঙৰ প্ৰতিবাদ, ২০২০ দিল্লী সংঘৰ্ষ আৰু দক্ষিণ এছিয়া, মধ্য প্ৰাচ্য আৰু ইউৰোপৰ অন্যান্য কাহিনীৰ ভিতৰত ক'ভিড-১৯ মহামাৰীৰ বাতৰি আৰু ফটো সংগ্ৰহ কৰিছিল।

২০২১ চনৰ জুলাই মাহৰ পৰা তেওঁ আফগানিস্তানত তালিবানৰ আক্ৰমণ নথিভুক্ত কৰিবলৈ আফগান বিশেষ বাহিনীৰ সৈতে এজন অন্তৰ্নিহিত সাংবাদিক হিচাপে কাম কৰি আছিল। এয়া তেওঁৰ অন্তিম দায়িত্ব আছিল।

### গুৰুত্বপূৰ্ণ আলোকচিত্ৰসমূহ
২০২০ চনৰ দিল্লী সংঘৰ্ষৰ সময়ত তোলা হিন্দু জনতাৰ দ্বাৰা এজন মুছলমান লোকক গণহত্যা কৰা নথিভুক্ত এখন আলোকচিত্ৰ ৰয়টাৰ্ছে সেই বৰ্ষৰ নিৰ্ধাৰিত আলোকচিত্ৰ হিচাপে দেখুৱাইছিল। বিবিচি নিউজ, নেচনেল পাব্লিক ৰেডিঅ' আৰু দ্য কাৰাভানে ইয়াক সংঘৰ্ষৰ নিৰ্ধাৰিত প্ৰতিচ্ছবি বুলি উল্লেখ কৰে। আৰক্ষীয়ে চাই থকা অৱস্থাত এজন কিশোৰ সোঁপন্থী কৰ্মীয়ে প্ৰতিবাদকাৰীৰ ওপৰত পিষ্টল উলিয়াই তোলা আন এখন আলোকচিত্ৰ নাগৰিকত্ব (সংশোধনী) আইন, ২০১৯ৰ পৰিপ্ৰেক্ষিতত "হিন্দু জাতীয়তাবাদীসকলক উৎসাহিত কৰাৰ" প্ৰমাণ হৈ পৰিছিল।

## বঁটা আৰু সন্মান
২০১৮ চনত তেওঁ আদনান আবিদিৰ সৈতে ৰহিংগিয়া শৰণাৰ্থী সংকট নথিভুক্ত কৰাৰ বাবে
প্ৰথম ভাৰতীয় হিচাপে ফিচাৰ ফটোগ্ৰাফীৰ বাবে পুলিৎজাৰ বঁটা লাভ কৰিছিল।

## মৃত্যু
২০২১ চনৰ ১৫ জুলাইত কান্দাহাৰৰ স্পিন বুলদাকত আফগান বিশেষ বাহিনী আৰু তালিবান বিদ্ৰোহীসকলৰ মাজত সংঘৰ্ষৰ বাতৰি সংগ্ৰহ কৰি থকা অৱস্থাত পাকিস্তানৰ সৈতে এটা গুৰুত্বপূৰ্ণ সীমান্ত চৌকিৰ ওচৰত তালিবান উগ্ৰপন্থীয়ে আক্ৰমণ কৰা আফগান বাহিনীৰ কনভয়ৰ সৈতে সোমাই থকা অৱস্থাত চিদ্দিকী এজন জ্যেষ্ঠ আফগান বিষয়াৰ সৈতে নিহত হৈছিল। তেওঁৰ মৃতদেহ আফগান ৰেড ক্ৰিচেণ্ট চছাইটিৰ হাতত গতাই দিয়া হয়।

এজন আফগান বিষয়াই কৈছিল যে চিদ্দিকীক তালিবানৰ দ্বাৰা ক্ৰছফায়াৰত হত্যা কৰা হৈছিল। তালিবানে এই অভিযোগ নাকচ কৰে আৰু তেওঁলোকৰ দুখ প্ৰকাশ কৰে। গোটেই বিশ্বয়ে এই কাৰ্যক গৰিহণা দিয়ে। ভাৰতৰ বৈদেশিক সচিব হৰ্ষ বৰ্ধন শ্ৰীংলাই ৰাষ্ট্ৰসংঘৰ নিৰাপত্তা পৰিষদৰ এক অনুষ্ঠানত তালিবানৰ কাৰ্যকলাপক আনুষ্ঠানিক ভাৱে গৰিহণা দিয়ে।

## তথ্য উৎস
* 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাংবাদিক
শ্ৰেণী:পুলিৎজাৰ বঁটা বিজয়ী
দেৱবৰ্ণিনী

**দেৱবৰ্ণিনী** বা **ইলৱিড়া** বা **ইড়াৱিদা** () লংকাৰ ৰজা ৰাৱণৰ মাহীমাক আছিল৷ ভৰদ্বাজ মুনি ঋষি বিশ্ৰবাৰ প্ৰতি আকৃষ্ট হৈ স্ত্ৰী স্বৰূপ নিজ কন্যা দেৱবৰ্ণিনীক অৰ্পণ কৰিছিল৷ তেওঁ  গৰ্গ মুণি আৰু গুৰু দ্ৰোণাচাৰ্যৰ ভনী আছিল৷ দেৱবৰ্ণিনী বিশ্ৰবাৰ প্ৰথমগৰাকী পত্নী আছিল। বিশ্ৰবা পুলস্ত্যৰ পুত্ৰ আৰু সৃষ্টিকৰ্তা ব্ৰহ্মাৰ নাতি আছিল। দেৱবৰ্ণিনীৰ ঔৰসত কুবেৰৰ জন্ম হয়। যি স্বৰ্ণলংকাৰ (লংকা) প্ৰকৃত ৰজা তথা ধন ঐশ্বৰ্যৰ ৰজা আছিল।

ভাগৱত পুৰাণৰ মতে, তেওঁ বৈৱস্তৱ মনু আৰু আলম্বুশাৰ বংশধৰ ৰজা ট্ৰনাবিন্দু (King Trnabindu) -ৰ কন্যা। তেওঁৰ ভাই-ভনীসকলৰ ভিতৰত আছে- বিশাল, ধুম্ৰাকেটু আৰু শূন্যবন্ধু।

বিশ্ৰবাই দেৱবৰ্ণিনী এৰিছিল যেতিয়া ৰজা সুমালী আৰু ৰাণী কেতুমতীৰ জীয়ৰী অসুৰ ৰাজকুমাৰী কৈকেষীৰ প্ৰেমত পৰে। ৰাৱণ আৰু কুম্ভকৰ্ণ কৈকেষী আৰু বিশ্ৰবাৰ সন্তান আছিল৷ 

যেতিয়া ৰাৱণে লংকা আক্ৰমণ কৰি ডাঙৰ ভায়েক কুবেৰৰ সিংহাসন দখল কৰে, তেতিয়া বিষাদগ্ৰস্ত হৈ বিশ্ৰবাই কৈকেষীসহ পৈশাচিক পৰিয়াল এৰি দেৱবৰ্ণিনীৰ ওচৰলৈ ঘূৰি যায়৷ কুবেৰো দেৱলোক (স্বৰ্গ) লৈ পলাই যায় য’ত দেৱৰাজ ইন্দ্ৰই তেওঁক কোষাগাৰ পৰিচালনা কৰিবলৈ কয়। সেয়েহে হিন্দুসকলে কুবেৰক পূৰ্বৰ লংকাৰ ৰজা হিচাপে নলৈ এগৰাকী ধন ঐশ্বৰ্যৰ দেৱতা হিচাপে লয়৷

## তথ্যসূত্ৰ

শ্ৰেণী:ৰামায়ণৰ চৰিত্ৰ
আয়েশা জুল্কা

**আয়েশা জুল্কা** ( জন্ম: ২৮ জুলাই ১৯৭২) এগৰাকী ভাৰতীয় অভিনেত্ৰী যিয়ে মূলতঃ হিন্দী ভাষাৰ চলচ্চিত্ৰত অভিনয় কৰে৷ তেওঁ ওড়িয়া, কন্নড়, আৰু তেলেগু ভাষাৰ চলচ্চিত্ৰতো অভিনয় কৰিছে৷

## কৰ্মজীৱন

তেওঁ অভিনয় কৰা চলচ্চিত্ৰবোৰ হৈছে- কুৰবান (১৯৯১), জো জীতা বহী চিকান্দাৰ (১৯৯২), খিলাড়ী (১৯৯২), মেহেৰবান (১৯৯৩), দালাল (১৯৯৩), বালমা (১৯৯৩), ৱাক্ট হমাৰা হে (১৯৯৩), ৰং (১৯৯৩), সংগ্ৰাম (১৯৯৩), জয় কিসান (১৯৯), আৰু মাচুম (১৯৯৬)৷

## ব্যক্তিগত জীৱন
তেওঁ ভাৰতীয় বায়ু সেনাৰ অভিচাৰ উইং কামাণ্ডা ইন্দৰ কুমাৰ জুল্কাৰ জীয়ৰী৷ তেওঁ সমীৰ বাসীৰ সৈতে বিবাহপাশত আৱদ্ধ হয়।

## চলচ্চিত্ৰপুঞ্জী

## তথ্যসূত্ৰ

## বাহ্যিক সংযোগ

*

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ওড়িয়া চলচ্চিত্ৰৰ অভিনেত্ৰী
ত্ৰিকূট

**ত্ৰিকূট** () হৈছে তিনিটা শিখৰবিশিষ্ট পৰ্বত। হিন্দু মহাকাব্যত ইয়াৰ উল্লেখ পোৱা যায়৷

## ইতিহাস আৰু হিন্দুধৰ্মত ইয়াৰ তাৎপৰ্য
ত্ৰিকূট মহামেৰুৰ (মাউণ্ট মেৰু) চাৰিওফালে বিস্তৃত বাৰখন পৰ্বতৰ মাজৰ এখন, ই ব্ৰহ্মাৰ আৱাসস্থল, যিটো উত্তৰ বাকট্ৰিয়া (বৰ্তমানৰ তাজিকিস্তান) -ত অৱস্থিত। ভাগৱত পুৰাণত উল্লেখ কৰিছে যে, ইয়াৰ উচ্চতা ১০,০০০ যোজন আৰু ইয়াৰ তিনিটা শিখৰ লোহা, ৰূপ আৰু স্বৰ্ণৰে নিৰ্মিত। হিন্দু পৌৰাণিক কাহিনী অনুসৰি, এইটো পৰ্বত দেৱী দুৰ্গাৰ দ্বিতীয়টো আৱাসস্থল৷ দেৱী দুৰ্গাই ইয়াক দৈত্যক বিনাশ কৰাৰ কাৰণে তিনগৰাকী দেৱীৰ শক্তিৰে সৃষ্টি কৰিছিল, অৱশ্যে পৰ্বতটোক ত্ৰিকূট বোলা হয়।

## জম্মুত ত্ৰিকূট
আন এটা ত্ৰিকূট জম্মু বিভাগত অৱস্থিত। ত্ৰিকূট, তিনিটা শিখৰবিশিষ্ট পৰ্বত শৃংগৰ সংগম। ইয়াত পবিত্ৰ “বৈষ্ণোদেৱী মন্দিৰ” (lang-hi|वैष्णो देवी मंदिर) দেখিবলৈ পোৱা যায়।

## তথ্যসূত্ৰ
দশানন ৰাৱণ (গ্ৰন্থ)

**দশানন ৰাৱণ** () বঙালী ভাষাৰ পৰা অনূদিত এখন অসমীয়া উপন্যাস। উপন্যাসখন ৰামায়ণৰ কাহিনীৰ ওপৰত আধাৰিত। বঙালী সাহিত্যিক *ড° দীপক চন্দ্ৰ* ৰচিত একে নামৰ উপন্যাসখন অসমীয়া ভাষালৈ *গোৱিন্দ প্ৰসাদ ভূঞা*ই অনুবাদ কৰি ২০১৩ চনত প্ৰথম “অসম পাবলিচিং কোম্পানী”ৰ দ্বাৰা প্ৰকাশ কৰে।

## চমু বিৱৰণ
ত্ৰিকূট পৰ্বতৰ সুউচ্চ শিখৰত বিশ্বকৰ্মাই নিৰ্মাণ কৰা মণিময় প্ৰসাদৰ পৰা আৰম্ভ কৰি ৰাৱণৰ মাক কৈকেষীয়ে ৰাৱণক তেওঁৰ বংশ পূৰ্বপুৰুষৰ কথা কয়। দাইবা নৰগোষ্ঠীৰ সাম্ৰাজ্য; কৈকেষীৰ পিতামহ সুকেশক শিৱ পাৰ্বতীয়ে পালন কৰা; সুমালী, মালী আৰু মাল্যবানয়ে দেৱতাসকলৰ লগত কৰা যুদ্ধৰ কথা; ৰাৱণে কুবেৰৰ পৰা লংকা জয় কৰা আদি কাহিনী উপন্যাসখনত লেখকে বৰ্ণনা কৰিছে।

## তথ্যসূত্ৰ
লংকাৰ শাসকসকলৰ তালিকা

**লংকা** বা **লংকাপুৰী** বা **স্বৰ্ণ লংকা** হৈছে ৰামায়ণ আৰু মহাভাৰত মহাকাব্যত উল্লিখিত কিংবদন্তি ৰাক্ষসৰাজ ৰাৱণৰ দুৰ্গসদৃশ নগৰ-দ্বীপ। এই নগৰ ত্ৰিকুট পৰ্বতমালা নামেৰে জনাজাত তিনিটা পৰ্বত শৃংগৰ মাজৰ এটা মালভূমিত অৱস্থিত আছিল। প্ৰাচীন লংকা নগৰখনত হনুমানে অগ্নিসংযোগ কৰিছিল বুলি বিশ্বাস কৰা হয়। ৰাৱণৰ ভায়েক বিভীষণৰ সহায়ত ৰামে ইয়াৰ অধিপতি ৰাৱণক হত্যা কৰাৰ পিছত বিভীষণক লংকাপুৰীৰ ৰাজসিংহাসনত অধিষ্ঠিত কৰা হয়। পূৰ্বৰ লংকাই বৰ্তমানৰ শ্ৰীলংকা বুলি চিনাক্ত কৰা হৈছে। তেওঁৰ বংশধৰসকলে পাণ্ডৱসকলৰ সময়ত ৰাজ্য শাসন কৰিছিল বুলি কোৱা হয়। মহাভাৰতৰ মতে, পাণ্ডৱ সহদেৱে যুধিষ্ঠিৰৰ ৰাজসূয় যজ্ঞৰ বাবে তেওঁৰ দক্ষিণৰ সামৰিক অভিযানৰ সময়ত এই ৰাজ্য ভ্ৰমণ কৰিছিল।

## লংকাৰ শাসকসকল
ৰামায়ণ আৰু মহাভাৰত উভয়ৰে মতে, লংকা আদিতে সুমালী নামৰ এজন ৰাক্ষসে শাসন কৰিছিল। পৰৱৰ্তী কালত কুবেৰে লংকা দখল কৰে আৰু যক্ষ ৰাজ্য স্থাপন কৰে। তেওঁৰ ৰাজধানী ৰাক্ষসসকলৰ দ্বাৰা সুৰক্ষিত আছিল। তেওঁৰ সতীয়া ভ্ৰাতৃ তথা ঋষি বিশ্ৰবা আৰু সুমালীৰ জীয়ৰী কৈকেষীৰ পুত্ৰ ৰাৱণে কুবেৰৰ সৈতে দ্বন্দ্বত লিপ্ত হৈ তেওঁক লংকাৰ ৰাজসিংহাসনৰ পৰা অপসাৰণ কৰে আৰু নিজে ৰজা হয়। লংকাৰ যুদ্ধ দ্বাদশ শতিকাৰ ক্ষ্মেৰ মন্দিৰ এংকৰ ৱাটত চিত্ৰিত কৰা হৈছে। ৰাৱণৰ মৃত্যুৰ পিছত বিভীষণ লংকাৰ সিংসাহনত বহে।

## শাসকসকল
* হেতি আৰু প্ৰহেতি সাগৰীয় স্তন্যপায়ী প্ৰাণী আছিল। ব্ৰহ্মাই যেতিয়া পৃথিৱীত লুণীয়া পানীৰ সাগৰ নিৰ্মাণ কৰি আছিল তেতিয়া সিঁহতে তেওঁক বিচলিত কৰিছিল৷ যাৰ ফলত ব্ৰহ্মাই সিঁহতক অসুৰ হ’বলৈ অভিশাপ দিছিল আৰু তেওঁলোকে লংকা নামৰ এটা দ্বীপত ৰাজ্য গঠন কৰিছিল।
* বিধুৎকেশ হেতিৰ সন্তান আছিল৷
* সুকেশ বিধুৎকেশৰ পুত্ৰ আছিল৷
* মাল্যবান, সুমালী আৰু মালী সুকেশৰ পুত্ৰ আছিল৷
* কুবেৰ এগৰাকী যক্ষ ৰজা আছিল। ভগৱান বিষ্ণুৰ আদেশমৰ্মে তেওঁ পুনৰ লংকা নিৰ্মাণ কৰিছিল আৰু শাসন কৰিছিল।
* ব্ৰহ্মা আৰু শিৱৰ পৰা বৰ প্ৰাপ্ত কৰাৰ পিছত ৰাৱণে তেওঁৰ ডাঙৰ ভায়েক কুবেৰক লংকাৰ পৰা পলাই যাবলৈ বাধ্য কৰাইছিল আৰু তেওঁ লংকাৰ ৰাজকুমাৰ হৈছিল আৰু সুমালীক পুনৰ লংকাৰ ৰজা পাতিছিল। সুমালীৰ মৃত্যুৰ পিছত তেৱেঁ লংকা শাসন কৰিছিল৷
* ৰাৱণৰ মৃত্যুৰ পিছত ভগৱান ৰামৰ নিৰ্দেশ মতে, বিভীষণে লংকা শাসন কৰিছিল৷

## গ্ৰন্থপঞ্জী
* 
* 
## তথ্য সংগ্ৰহ

শ্ৰেণী:তালিকাসমূহ
শ্ৰেণী:ৰামায়ণৰ চৰিত্ৰ
বুলডগ

**বুলডগ** (), যাক **ইংলিছ বুলডগ** বা **ব্ৰিটিছ বুলডগ** বুলিও জনা যায়, হৈছে এক মজলীয়া আকাৰৰ কুকুৰৰ প্ৰজাতি। ই হৈছে এক পেশীবহুল, ডাঙৰ কুকুৰ যাৰ মুখখন কোঁচ খোৱা। বুলডগবোৰ জনপ্ৰিয় পোহনীয়া জন্তু; আমেৰিকান কেনেল ক্লাবৰ মতে এইবিধ কুকুৰ ২০১৭ চনত আমেৰিকা যুক্তৰাষ্ট্ৰৰ পঞ্চম জনপ্ৰিয় বিশুদ্ধ প্ৰজাতিৰ কুকুৰ।

## অবয়ব

বুলডগবোৰৰ বিশেষভাৱে বহল মুৰ আৰু কান্ধ থাকে। ভ্ৰূত সাধাৰণতে ছালৰ ডাঠ ভাঁজ থাকে; ঘূৰণীয়া, ক'লা, বহল চকু; নাকৰ ওপৰেৰে ভাঁজৰ সৈতে এটা চুটি মুখ; ডিঙিৰ তলত ওলমি থকা ছাল; ওলমি থকা ওঁঠ আৰু জোঙা দাঁত। 

## স্বভাৱ
আমেৰিকান কেনেল ক্লাবৰ মতে, বুলডগৰ স্বভাৱ দয়ালু, দৃঢ়, আৰু সাহসী (দুষ্ট বা আক্ৰমণাত্মক নহয়)। 
বেছিভাগৰ বন্ধুত্বপূৰ্ণ, ধৈৰ্য্যশীল, কিন্তু জেদী প্ৰকৃতিৰ হয়। শিশুৰ সৈতে শক্তিশালী সম্পৰ্ক গঢ়ি তোলাৰ প্ৰৱণতাৰ বাবে বুলডগবোৰক উৎকৃষ্ট পাৰিবাৰিক পোহনীয়া জন্তু হিচাপে স্বীকৃতি দিয়া হয়।  সাধাৰণতে, বুলডগবোৰ শিশু, অন্যান্য কুকুৰ আৰু অন্যান্য পোহনীয়া জন্তুৰ সৈতে ভালদৰে মিলা-মিছা কৰাৰ বাবে জনাজাত।

## তথ্যসূত্ৰ
বেদৱতী

**বেদৱতী** () আছিল বৃহস্পতিৰ পুত্ৰ কুশধ্বজৰ এগৰাকী জীয়ৰী। তেওঁক মিথিলাৰ ৰজা জনকৰ গৃহত জন্মলাভ কৰা সীতাৰ আত্মা আছিল বুলি কোৱা হয়। যি ৰামায়ণ মহাকাব্যৰ নায়িকা তথা ৰামৰ পত্নী আছিল।

## জন্ম বিৱৰণ
ব্ৰহ্মৰ্ষি কুশধ্বজে লক্ষ্মীক নিজ কন্যা হিচাপে পাবলৈ কঠোৰ তপস্যা কৰিছিল। তেওঁৰ তপস্যাত মুগ্ধ হৈ লক্ষ্মী দেৱীয়ে কুশধ্বজৰ কন্যা ৰূপত জন্ম লাভ কৰিবলৈ সন্মত হয়। এদিন কুশধ্বজে বেদ পাঠ কৰি থাকোঁতে লক্ষ্মী জন্মগ্ৰহণ কৰে। কুশধ্বজ আৰু তেওঁৰ পত্নী মালাৱতীয়ে তেওঁক নিজ কন্যা হিচাপে স্বীকাৰ কৰে। বেদ পাঠ কৰাৰ সময়ত জন্ম হোৱাৰ বাবে তেওঁৰ নাম বেদৱতী হয়।

## তপস্যা আৰু বৰ লাভ
বেদৱতীয়ে জন্ম লাভ কৰাৰ পিছত পিতৃ-মাতৃৰ অনুমতি সাপেক্ষে পুষ্কৰতীৰ্থত তপস্যা কৰিবলৈ যায়। তাত এক মন্বন্তৰ তপস্যা কাৰ পিছত দৈৱবাণী হয় “তুমি জন্মান্তৰে বিষ্ণুক পতি ৰূপে পাবা।” বেদৱতীৰ ৰূপত মুগ্ধ হৈ অনেক দেৱতা, গন্ধৰ্ব, যক্ষ, ৰাক্ষস আদিয়ে তেওঁক বিবাহ কৰিবলৈ বিচাৰিছিল কিন্তু তেওঁৰ পিতৃৰ ইচ্ছা আছিল যে, তেওঁৰ জোৱাই যেন ভগৱান বিষ্ণু হয়। কুশধ্বজৰ ইচ্ছাত ক্ৰুদ্ধ হৈ দৈত্যৰাজ শুম্ভয়ে কুশধ্বজক বধ কৰে আৰু বেদৱতীৰ মাতৃ মালাৱতীয়ে দুখত স্বামীৰ সৈতে জ্বলিথকা জুইত জাহ যায়। পিতৃ মাতৃহাৰা বেদৱতীয়ে পিছত হিমালয়ৰ বনত কঠোৰ তপস্যা কৰিবলৈ আৰম্ভ কৰে।

## ৰাৱণ কৰ্তৃক বেদৱতীৰ নিগ্ৰহ
এদিন ৰাৱণে বিচৰণ কৰি থাকোঁতে বেদৱতীক তপস্যা কৰি থকা দেখে আৰু তেওঁৰ পৰিচয় জিজ্ঞাসা কৰে। তেওঁ ৰাৱণক অতিথি হিচাপে যথেষ্ট সন্মান কৰে কিন্তু ৰাৱণে কামাতুৰ হৈ তেওঁক বিবাহৰ প্ৰস্তাৱ দিয়ে। বেদৱতীয়ে সন্মতি নিদিয়াত ৰাৱণে তেওঁৰ বিমানৰ পৰা নামি বলপূৰ্বকভাৱে বেদৱতীক হৰণ কৰিবলৈ চেষ্টা কৰে। অসহায় হৈ বেদৱতীয়ে ৰাৱণৰ বংশ নিধনৰ বাবে তেওঁ পুনৰ ধাৰ্মিকৰ গৃহত জন্মগ্ৰহণ কৰিব বুলি কৈ জুইত তেওঁৰ দেহ ত্যাগ কৰে। পৰৱৰ্তীকালত বেদৱতীয়ে সীতা ৰূপে জন্মগ্ৰহণ কৰি বিষ্ণুৰ অৱতাৰ ৰামৰ স্ত্ৰী হৈ ৰাৱণৰ ধ্বংসৰ কাৰণ হৈছিল।

### ভৱিষ্যতবাণী
অভিশাপ দিলে তপস্যা শক্তি হ্ৰাস পোৱা হেতু বেদৱতীয়ে ৰাৱণক অভিশাপ দিবলৈ অস্বীকাৰ কৰে যদিও অন্য এটা যুগত পুনৰ জন্মগ্ৰহণ কৰি ৰাৱণৰ ধ্বংসৰ কাৰণ হ'ব বুলি প্ৰতিশ্ৰুতি দিয়ে।

ৰামায়ণৰ কিছুমান সংস্কৰণত বেদৱতীয়ে মায়া সীতাৰ ৰূপত পুনৰ জন্ম লয় বুলি কোৱা হয়, যি সীতাৰ স্থান লয় আৰু লংকাপতি ৰাৱণৰ দ্বাৰা অপহৰণ আৰু বন্দী হয়৷ আনহাতে প্ৰকৃত সীতা জুইত লুকাই থাকে৷ মায়া সীতাক প্ৰকৃত সীতাৰ ৰূপলৈ আহিবলৈ ৰামে সীতাক অগ্নি পৰীক্ষা কৰিবলৈ কয়৷

## তথ্যসূত্ৰ

শ্ৰেণী:ৰামায়ণৰ চৰিত্ৰ
কেতুমতী

**কেতুমতী** () ৰাক্ষষ ৰজা সুকেশ আৰু গন্ধৰ্ব ৰাজকুমাৰী দেৱৱতীৰ পুত্ৰ সুমালীৰ দাম্পত্য সঙ্গী আছিল৷  তেওঁ আছিল গন্ধৰ্ব ৰাজকুমাৰী নৰ্মদাৰ কন্যা৷ তেওঁ ১০ গৰাকী পুত্ৰ আৰু ৪ গৰাকী কন্যা সন্তানৰ মাতৃ আছিল৷

তেওঁৰ ভনী দুগৰাকীৰ নাম হৈছে- বসুদা আৰু সুন্দৰী, যাক মালী আৰু মাল্যবানে বিবাহ কৰাইছিল৷ তেওঁৰ কন্যা কৈকেষী ঋষি বিশ্ৰবাৰ সৈতে বিবাহ হয় যাৰ ঔৰসত তিনি পুত্ৰ যথাক্ৰমে ৰাৱণ, কুম্ভকৰ্ণ, বিভীষণ আৰু এটি কন্যা শূৰ্পনখাৰ জন্ম হয়।

## তথ্যসূত্ৰ

শ্ৰেণী:ৰামায়ণৰ চৰিত্ৰ
এড'বী এক্সডি

**এড'বী এক্সডি** (**এড'বী এক্সপিৰিয়েঞ্চ ডিজাইন** বুলিও জনা যায়) হৈছে এড'বী ইন্‌ক'ৰ্পৰেশ্যনদ্বাৰা বিকশিত আৰু প্ৰকাশিত ৱেব এপ্ আৰু ম'বাইল এপৰ বাবে এক ভেক্টৰ-ভিত্তিক ব্যৱহাৰকাৰী অভিজ্ঞতা ৰূপাংকণ সঁজুলি। মেকঅ'এছ আৰু ৱিণ্ড'জত উপলব্ধ হোৱাৰ লগতে ম'বাইল ডিভাইচত পোনপটীয়াকৈ কামৰ ফলাফল পূৰ্বদৰ্শন কৰাত সহায়ক হ'বলৈ ইয়াৰ আইঅ'এছ আৰু এণ্ড্ৰইড সংস্কৰণো উপলব্ধ। এড'বী এক্সডি-ত ৱেবছাইট ৱায়াৰফ্ৰেমিং আৰু ক্লিক-থ্ৰু প্ৰ'ট'টাইপ তৈয়াৰ কৰিব পাৰি।

## ইতিহাস
এড'বীয়ে ২০১৫ চনৰ অক্টোবৰ মাহত অনুষ্ঠিত এড'বী মেক্স সন্মিলনত "প্ৰজেক্ট কমেট" নামৰ এটা নতুন আন্তঃপৃষ্ঠ ৰূপাংকণ আৰু প্ৰ'ট'টাইপিং সঁজুলি বিকশ কৰি থকাৰ কথা ঘোষণা কৰে। ২০১০ চনত মুক্তি লাভ কৰা ইউএক্স আৰু ইউআই ৰূপাংকণ-কেন্দ্ৰিত ভেক্টৰ সম্পাদক স্কেট্‌চৰ জনপ্ৰিয়তা বৃদ্ধি পোৱা দেখিয়েই এই ঘোষণা কৰা হয়।

প্ৰথম ৰাজহুৱা বিটা সংস্কৰণ ২০১৬ চনৰ ১৪ মাৰ্চত এড'বী একাউণ্ট থকা প্ৰতিগৰাকী ব্যক্তিৰ বাবে "এড'বী এক্সপিৰিয়েঞ্চ ডিজাইন চিচি"ৰূপে মেকঅ'এছ-ৰ বাবে মুকলি কৰা হয়। ১৩ ডিচেম্বৰ, ২০১৬ তাৰিখে ৱিণ্ড'জ ১০ৰ বাবে এড'বী এক্সডি-ৰ এটা বিটা সংস্কৰণ মুকলি কৰা হয়। এড'বীয়ে ২০১৭ চনৰ ১৮ অক্টোবৰত এড'বী এক্সডি বিটাৰ পৰা ওলোৱাৰ কথা ঘোষণা কৰে।

## সুবিধাসমূহ
এড'বী এক্সডি-ত ম'বাইল আৰু ৱেব এপৰ বাবে ব্যৱহাৰকাৰী আন্তঃপৃষ্ঠ তৈয়াৰ কৰা হয়। এক্সডি-ৰ বহুতো সুবিধা পূৰ্বতে ইলাষ্ট্ৰেটৰ বা ফ'ট'শ্বপৰ দৰে এড'বীৰ আনবোৰ এপ্লিকেশ্যনত ব্যৱহাৰ কৰাটো জটিল আছিল বা একেবাৰেই নাছিল।

### ৰিপীট গ্ৰিড
তালিকা আৰু ফটো গেলেৰীৰ দৰে পুনৰাবৃত্তিমূলক সামগ্ৰীৰ গ্ৰিড সৃষ্টি কৰাত সহায় কৰে।

### প্ৰ'ট'টাইপ আৰু এনিমেশ্যন
আৰ্টব'ৰ্ড সংযোগৰ জৰিয়তে এনিমেটেড প্ৰ'ট'টাইপ সৃষ্টি কৰে। এই প্ৰ'ট'টাইপসমূহ সমৰ্থিত ম'বাইল ডিভাইচত পূৰ্বদৰ্শন কৰিব পাৰি।

### আন্তঃকাৰ্যকৰীতা
এক্সডি-ৰ জৰিয়তে ইলাষ্ট্ৰেটৰ, ফ'ট'শ্বপ, ফ'ট'শ্বপ স্কেট্‌চ আৰু আফ্টাৰ ইফেক্ট্‌ছৰ ফাইলসমূহ খুলিব পাৰি। এড'বী ক্ৰিয়েটীভ ক্লাউডৰ উপৰিও, এক্সডি-ত সহযোগিতা কৰিবলৈ আন সা-সঁজুলি আৰু সেৱা যেনে— শ্লেক আৰু মাইক্ৰ'ছফ্ট টীম্‌ছৰ সৈতেও সংযোগ কৰিব পাৰি। এক্সডি-এ মেকঅ'এছ-ৰ পৰা ৱিণ্ড'জলৈ স্বয়ং-সমন্বয় আৰু স্থানান্তৰ কৰিবও পাৰে। সম্পূৰ্ণ প্ৰকাশ নিশ্চিত কৰিবলৈ প্ৰ'ট'টাইপসমূহ নিৰাপত্তাৰ বাবে পাছৱৰ্ড সুৰক্ষাসহ প্ৰেৰণ কৰিব পাৰি।

### সমল-সচেতন লে'আউট
সমল-সচেতন লে'আউটে বস্তু যোগ, আঁতৰ বা আকাৰ সলনি কৰাৰ লগে লগেই বস্তুবিলাক সংৰেখিত কৰিব পাৰে আৰু সমান ব্যৱধান যোগ কৰিব পাৰে।

### ভইচ ডিজাইন
এপসমূহ ভইচ কমাণ্ড ব্যৱহাৰ কৰি ডিজাইন কৰিব পাৰি। তদুপৰি ব্যৱহাৰকাৰীসকলে স্মাৰ্ট সহায়কসমূহৰ বাবে যি সৃষ্টি কৰে সেয়াও পূৰ্বদৰ্শন কৰিব পাৰি।

### উপাদান
ব্যৱহাৰকাৰীসকলে পুনৰ্ব্যৱহাৰ কৰিবৰ বাবে ল'গ', বুটাম আৰু অন্যান্য সম্পদ সৃষ্টি কৰিবলৈ উপাদান (পূৰ্বতে "চিহ্ন"ৰূপে জনা গৈছিল) সৃষ্টি কৰিব পাৰে। সেইবোৰ ক'ত ব্যৱহাৰ কৰা হৈছে তাৰ ওপৰত ভিত্তি কৰি সেইবোৰৰ ৰং-ৰূপ সলনি হ'ব পাৰে।

### প্ৰতিক্ৰিয়াশীল আকাৰ পৰিৱৰ্তন
প্ৰতিক্ৰিয়াশীল আকাৰ পৰিৱৰ্তনে স্বয়ংক্ৰিয়ভাৱে আৰ্টব'ৰ্ডত ছবি আৰু অন্যান্য বস্তু মিলায় আৰু আকাৰ দিয়ে। ই ব্যৱহাৰকাৰীক বিভিন্ন আকাৰৰ প্লেটফৰ্ম যেনে— ম'বাইল ফোন আৰু পিচি-ৰ বিভিন্ন স্ক্ৰীণৰ বাবে তেওঁলোকৰ সমল স্বয়ংক্ৰিয়ভাৱে খাপ খোৱাবলৈ দিয়ে।

### প্লাগিন
এক্সডি-ৰ অনুকূল প্লাগিনেৰে অতিৰিক্ত সা-সুবিধা যোগ কৰিব পাৰি। ৰূপাংকণ, কাৰ্যক্ষমতা, স্বয়ংক্ৰিয়কৰণ, এনিমেশ্যনৰ পৰা আদি কৰি সকলো ধৰণৰ প্লাগিন পোৱা যায়।

## বিকল্পসমূহ

* স্কেট্‌চ 
* ফিগমা
* বালছামিক ৱায়াৰফ্ৰেম

## তথ্য সংগ্ৰহ
 

## বাহ্যিক সংযোগ

* 

শ্ৰেণী:ছফ্টৱেৰ
দেৱৱতী

**দেৱৱতী** () গ্ৰামণী নামৰ এগৰাকী গন্ধৰ্বৰ জীয়ৰী আছিল৷ উল্লেখ আছে যে- তেওঁ দেখাত সাক্ষাৎ লক্ষ্মীদেৱীৰ দৰে আছিল৷ তেওঁক ৰাক্ষস ৰজা সুকেশে বিবাহ কৰাইছিল৷ তেওঁৰ পতি সুকেশ আছিল ৰাৱণৰ মাকৰ পিতামহ৷ যাক ভগৱান শিৱ আৰু পাৰ্বতীয়ে লালন-পালন কৰিছিল৷ দেৱৱতী আৰু সুকেশৰ ঔৰসত তিনি পুত্ৰ সুমালী, মাল্যবান আৰু মালীৰ জন্ম হয়, যিয়ে গন্ধৰ্ব ৰাজকুমাৰী নৰ্মদাৰ তিনিগৰাকী কন্যা যথাক্ৰমে সুমালীয়ে কেতুমতীক, মাল্যবানে সুন্দৰীক আৰু মালীয়ে বসুদাক বিবাহ কৰাইছিল৷

তেওঁৰ পুত্ৰ সুমালী আৰু কেতুমতীৰ কন্যা কৈকেষীৰ ঋষি বিশ্ৰবাৰ সৈতে বিবাহ হয় যাৰ ঔৰসত তিনি পুত্ৰ যথাক্ৰমে ৰাৱণ, কুম্ভকৰ্ণ, বিভীষণ আৰু এগৰাকী কন্যা শূৰ্পনখাৰ জন্ম হয়৷

## তথ্যসূত্ৰ

শ্ৰেণী:ৰামায়ণৰ চৰিত্ৰ
অকম্পন

**অকম্পন** () লংকাৰ ৰজা ৰাৱণৰ মামা আছিল। তেওঁ সুমালী আৰু কেতুমতীৰ দহগৰাকী পুত্ৰৰ মাজৰ এগৰাকী আছিল। তেওঁৰ চাৰিগৰাকী ভগ্নীও আছিল।

এদিন ৰাৱণৰ ৰাক্ষসী ভনী শূৰ্পনখাই এগৰাকী সুন্দৰী যুৱতীৰ ৰূপ ধাৰণ কৰি ৰামক বিবাহৰ প্ৰস্তাৱ দিয়ে৷ ৰামে তেওঁৰ প্ৰস্তাৱ নাকচ কৰে আৰু ধেমালি কৰি লক্ষ্মণৰ ওচৰলৈ পঠিয়াই দিয়ে৷ লক্ষণে তেওঁক ধেমালি কৰি ৰামৰ সৈতে বিবাহ হ’বলৈ কয়৷ ক্ৰোধিত হৈ শূৰ্পনখাই সীতাক আক্ৰমণ কৰি দিয়ে আৰু লক্ষ্মণে শূৰ্পনখাৰ নাক আৰু কান তৰোৱালেৰে কাটি দিয়ে৷ অপমানিত হৈ শূৰ্পনখাই ৰামৰ প্ৰতিশোধ হ’বলৈ ৰাক্ষস খৰৰ ওচৰলৈ যায়৷ খৰ তেওঁৰ সেনাপতি দূষণ আৰু ১৪ হাজাৰ সৈনিক লৈ ৰামৰ সৈতে যুদ্ধ কৰে আৰু ৰামৰ হাতত মাৰা যায়৷ এই যুদ্ধত শূৰ্পনখাৰ সৈতে তেওঁ পলায়ন কৰি তেওঁ ৰাৱণক ৰাম পত্নী সীতাক অপহৰণ কৰিবলৈ প্ৰৰোচিত কৰিছিল, এনেদৰে পৰোক্ষভাৱে তেওঁ যুদ্ধৰ আঁৰৰ এগৰাকী অন্যতম পৰিকল্পক আছিল।

## মৃত্যু
অকম্পন আৰু হনুমানৰ মাজত ভয়ংকৰ যুদ্ধ হৈছিল৷ শেষত হনুমানে এজোপা ডাঙৰ গছ উঘালি অকম্পনক মূৰত আঘাত কৰি হত্যা কৰিছিল।

## তথ্যসূত্ৰ

শ্ৰেণী:ৰামায়ণৰ চৰিত্ৰ
শ্ৰেণী:ৰামায়ণৰ ৰাক্ষস
জাৰ্মান শ্বেফাৰ্ড

File:German Shepherd - DSC 0346 (10096362833).jpg|জাৰ্মান শ্বেফাৰ্ড মতা কুকুৰৰ পিঠিত ক'লা ফাৰৰ কোট

**জাৰ্মান শ্বেফাৰ্ড** () হৈছে জাৰ্মানীত উৎপন্ন হোৱা মধ্যমৰ পৰা ডাঙৰ আকাৰৰ কৰ্মৰত কুকুৰৰ এটা প্ৰজাতি। এফ চি আইৰ মতে, প্ৰজাতিটোৰ ইংৰাজী ভাষাৰ নাম জাৰ্মান শ্বেফৰ্ড। প্ৰথম বিশ্বযুদ্ধৰ পিছৰ পৰা ১৯৭৭ চনলৈকে ইউ কেত "এলচেটিয়ান উল্ফ ডগ" হিচাপে জনাজাত এই প্ৰজাতিটো আনুষ্ঠানিকভাৱে নাম জাৰ্মান শ্বেফৰ্ডলৈ সলনি কৰা হৈছিল।  বাহ্যিকভাৱে ইয়াৰ নেকড়ে বাঘৰ লেখিয়া চেহেৰা স্বত্বেও, জাৰ্মান শ্বেফৰ্ড হৈছে এক তুলনামূলকভাৱে আধুনিক প্ৰজাতিৰ কুকুৰ, যাৰ উৎপত্তি হৈছিল ১৮৯৯ চনত। 

জাৰ্মান শ্বেফৰ্ড কুকুৰ মূলতঃ ভেড়া পালনৰ বাবে বিকশিত কৰা হৈছিল। কিন্তু সেই সময়ৰ পৰা, তেওঁলোকৰ শক্তি, বুদ্ধিমত্তা, প্ৰশিক্ষণযোগ্যতা আৰু আজ্ঞাকাৰীতাৰ বাবে, বিশ্বজুৰি জাৰ্মান শ্বেফৰ্ডসকল প্ৰায়ে বিভিন্ন প্ৰকাৰৰ কামৰ বাবে পছন্দৰ প্ৰজাতি হৈ পৰে। উদাহৰন স্বৰুপে বিকলাঙ্গতাৰ সহায়, অনুসন্ধান আৰু উদ্ধাৰ, আৰক্ষী আৰু সামৰিক ভূমিকা, অভিনয় ইত্যাদি।  জাৰ্মান শ্বেফৰ্ড হৈছে আমেৰিকান কেনেল ক্লাবৰ দ্বাৰা দ্বিতীয় সৰ্বাধিক পঞ্জীভুক্ত প্ৰজাতি  আৰু ব্ৰিটেইনৰ কেনেল ক্লাবৰ দ্বাৰা সপ্তম সৰ্বাধিক পঞ্জীভুক্ত প্ৰজাতি।
## বিৱৰণ
জাৰ্মান শ্বেফাৰ্ডবোৰ মধ্যমীয়াৰ পৰা ডাঙৰ আকাৰৰ কুকুৰ। মতা কুকুৰ প্ৰজাতিৰ উচ্চতা ৬০-৬৫ চেমি (২৪-২৬ ইঞ্চি) আৰু মাইকী কুকুৰৰ  ৫৫-৬০ চেমি (২২-২৪ ইঞ্চি)।  জাৰ্মান শ্বেফৰ্ডবোৰ ওখতকৈ দীঘল বেছি হয়। তেওঁলোকৰ কপাল গম্বুজযুক্ত, দীঘল বৰ্গ-কটা মুখ আৰু শক্তিশালী হনু আৰু ক'লা নাক থাকে। চকুবোৰ মজলীয়া আকাৰৰ আৰু মুগা। কাণবোৰ ডাঙৰ আৰু থিয় হৈ থাকে, সন্মুখৰ ফালে খোলা। কিন্তু চলাচলৰ সময়ত কাণদুখন প্ৰায়ে পিছলৈ হালি যায়। জাৰ্মান শ্বেফৰ্ডৰ ডিঙি দীঘল হয়, যি দ্ৰুত গতিত চলাচল কৰাৰ সময়ত আৰু অনুসৰণ কৰোঁতে উত্তেজিত হৈ ঠিয় হৈ যায়। নেজটো নোমেৰে জোপোহা হয়। 
## ফটো গেলেৰী

File:German-shepherd-4040871920.jpg|জাৰ্মান শ্বেফাৰ্ড মতা কুকুৰৰ পিঠিত ক'লা ফাৰৰ কোট
File:LaikaRosenhof.jpg|জাৰ্মান শ্বেফাৰ্ড কুকুৰৰ পিঠিত ক'লা ফাৰৰ কোট
File:Black-german-shepherd.jpg|কৃষ্ণবৰ্ণ জাৰ্মান শ্বেফাৰ্ড 
File:Military Working Dog - American Air Day 2012 (7831960226).2.jpg|দ্বি-ৰঙৰ সামৰিক কৰ্মৰত জাৰ্মান শ্বেফৰ্ড কুকুৰ
File:Deutscher Schäferhund- portrait.JPG|দীঘল মুখ, ক'লা মুখা আৰু নাক আৰু মুগা, মজলীয়া আকাৰৰ চকুৰ মতা জাৰ্মান শ্বেফৰ্ড
Long_haired_German_Sheppard.jpg|ক'লা দীঘল চুলিৰ জাৰ্মান শ্বেফৰ্ড
File:Schwarzer Schäferhund 6 Monate.jpg|৬ মাহ বয়সৰ ক'লা জাৰ্মান শ্বেফৰ্ড মতা কুকুৰ

## উৎস